kornwtp/iapp-wikiqa-tha-qaretrieval huggingface dataset:
รัฐบาลเวียดนามอิสระ

รัฐบาลเวียดนามอิสระ (Provisional Government of Free Vietnam, GFVN; ภาษาเวียดนาม: Chính Phủ Lâm Thời Việt Nam Tự Do) เป็นองค์กรทางการเมืองที่มีศูนย์กลางอยู่ที่แคลิฟอร์เนีย สหรัฐอเมริกา เมื่อ 2 มกราคม พ.ศ. 2548 ทางกลุ่มได้เลือกเหงียน ฆาญ เป็นผู้นำของรัฐบาลสาธารณรัฐเวียดนาม


รัฐบาลเวียดนามอิสระเป็นองค์กรต่อต้านคอมมิวนิสต์ที่ก่อตั้งเมื่อ 30 เมษายน พ.ศ. 2538 โดยเหงียน ฮวางซัน มีเป้าหมายเพื่อล้มล้างรัฐบาลของสาธารณรัฐสังคมนิยมเวียดนามไม่ว่าจะโดยการเมืองหรือกำลังทหาร รัฐบาลเวียดนามอิสระกล่าวอ้างว่ามีสมาชิก 6,000 คนและมีผู้สนับสนุน 100,000 คน ซึ่งมีค่ายลับอยู่ตามแนวชายแดนเวียดนาม-กัมพูชา

ในเดือนกรกฎาคม พ.ศ. 2541 นายกรัฐมนตรีของรัฐบาลเวียดนามอิสระคือ เหงียน ฮูจาญถูกตำรวจรัฐแคลิฟอร์เนียร์จับในข้อหาออกพันธบัตรทองคำโดยไม่ได้รับอนุญาต ในปี พ.ศ. 2542 คณะกรรมการความมั่นคงของสหรัฐระบุว่ารัฐบาลเวียดนามอิสระพัวพันกับกลยุทธการขายที่ผิดกฎหมาย

คำถาม: รัฐบาลเวียดนามอิสระศูนย์กลางตั้งอยู่ที่ใด
คำตอบ: แคลิฟอร์เนีย สหรัฐอเมริกา

คำถาม: ทางกลุ่มรัฐบาลเวียดนามอิสระได้เลือกใครเป็นผู้นำของรัฐบาลสาธารณรัฐเวียดนาม
คำตอบ: เหงียน ฆาญ

คำถาม: รัฐบาลเวียดนามอิสระเป็นองค์กรที่จัดตั้งเพื่อะไร
คำตอบ: ต่อต้านคอมมิวนิสต์

คำถาม: รัฐบาลเวียดนามอิสระก่อตั้งเมื่อใด
คำตอบ: เมื่อ 30 เมษายน พ.ศ. 2538

คำถาม: รัฐบาลเวียดนามอิสระมีจุดประสงค์เพื่ออะไร
คำตอบ: เพื่อล้มล้างรัฐบาลของสาธารณรัฐสังคมนิยมเวียดนามไม่ว่าจะโดยการเมืองหรือกำลังทหาร
ปลากะพงดำ

ปลากะพงดำ (อังกฤษ: Tripletail, Atlantic tripletail) ปลากระดูกแข็งชนิดหนึ่ง ในอันดับปลากะพง มีชื่อวิทยาศาสตร์ว่า Lobotes surinamensis อยู่ในวงศ์ปลากะพงดำ (Lobotidae)
มีลักษณะลำตัวแบนค่อนข้างลึก ความยาวหัวจะสั้นกว่าความลึกลำตัว ปากกว้างเฉียงขึ้น มุมปากจะอยู่แนวเดียวกับปุ่มกลางนัยน์ตา ครีบหลังจะเป็นก้านครีบเดี่ยวเป็นซี่ปลายแหลมประมาณ 11-13 ก้าน และก้านครีบแขนง 13-16 ก้าน ส่วนครีบหลัง ครีบก้น ครีบหางขนาดใกล้เคียงกันดูเหมือนจะมีครีบหาง 3 ครีบ อันเป็นที่มาของชื่อเรียกในภาษาอังกฤษ ขนาดค่อนข้างใหญ่สีน้ำตาลเข้มทั้งตัวหรือสีเหลืองอมเขียวมะกอก
มีความยาวเต็มที่ได้ 110 เซนติเมตร พบกระจายพันธุ์บริเวณน้ำกร่อยตามปากแม่น้ำ พบได้ตั้งแต่มหาสมุทรแอตแลนติก, มหาสมุทรอินเดีย และแถบอินโด-แปซิฟิก ในมหาสมุทรแปซิฟิก มีพฤติกรรมอำพรางตัวให้เข้ากับสภาพแวดล้อมเพื่อล่าเหยื่อและอำพรางสัตว์ผู้ล่าที่ใหญ่กว่า โดยปรับเปลี่ยนสีได้ ปกติมักจะลอยตัวอยู่นิ่ง ๆ กับที่โดยทิ่มส่วนหัวลง กินสัตว์น้ำขนาดเล็กกว่าเป็นอาหาร ลูกปลาวัยอ่อนมักอาศัยอยู่ตามปากแม่น้ำหรือป่าชายเลน โดยมักจะตะแคงข้างหรือลอยตัวนิ่ง ๆ ทำให้แลดูคล้ายใบไม้
นิยมตกกันเป็นเกมกีฬา และรับประทานเนื้อเป็นอาหาร แต่หากนำไปปรุงด้วยการทำแกงหรือต้มยำ รสชาติจะจืดชืดไม่อร่อย จนต้องโยนหม้อที่ใช้ต้มทิ้งไปพร้อมปลา จนได้อีกชื่อเรียกหนึ่งว่า "ปลาหม้อแตก" และมีชื่อเรียกอื่น ๆ เช่น "กะพงขี้เซา", 
"กะพงแสม", "อีโป้", "ใบไม้" "ตะกรับทะเล" หรือ "กูกู" (มอแกน) เป็นต้น

คำถาม: ปลากะพงดำมีชื่อทางวิทยาศาสตร์ว่าอย่างไร
คำตอบ: ชื่อวิทยาศาสตร์ว่า Lobotes surinamensis

คำถาม: ปลากะพงดำจัดว่าเป็นปลาที่อยู่ในวงศ์ปลาอะไร
คำตอบ: วงศ์ปลากะพงดำ (Lobotidae)
ชัมเศทปุระ

ชัมเศทปุระ (Jamshedpur) เขตปริมณฑลที่มีประชากรมากที่สุดในรัฐฌารขัณฑ์ ของประเทศอินเดีย จากข้อมูลประชากรในปี ค.ศ. 2011 เมืองมีประชากร 1,337,131 คน เขตปริมณฑลชัมเศทปุระเป็นเมืองใหญ่เป็นอันดับ 3 อินเดียตะวันออกรองจากเมืองโกลกาตาและปัฏนา เป็นเมืองที่มีประชากรเป็นอันดับ 35 จาก 53 เมืองที่มีประชากรเกิน 1 ล้าน ของอินเดีย เมืองตั้งอยู่บนที่ราบสูงโชตนาคปุระและรอบล้อมด้วยหุบเขาดัลมา เมืองมีเส้นเขตแดนที่เกิดจากแม่น้ำสุพรรณเรขา (Subarnarekha) และแม่น้ำคาร์ไค (Kharkai) ทางทิศเหนือและตะวันตกของเมือง

ชัมเศทปุระได้รับการประกาศว่าเป็นเมืองสะอาดเป็นอันดับ 7 ของประเทศอินเดียประจำปี ค.ศ. 2010 จากการสำรวจของรัฐบาลอินเดีย และยังเป็นเมืองที่เติบโตเร็วที่สุดเป็นอันดับ 84 ของโลก ในช่วงเวลาปี ค.ศ. 2006–2020 โดยมีอัตราการเติบโตต่อปี ที่ 2.59%

เมืองมีสมญานามหลายชื่อ เช่น เมืองหลวงอุตสาหกรรมแห่งรัฐฌารขัณฑ์, เมืองเหล็ก, ทาทานครที่ตั้งตามสถานีรถไฟหรือเขียนย่อว่า ทาทา ตามบริษัทผลิตรถทาทา และยังเป็นที่รู้จักในชื่อ กาลีมาตี (ที่หมายถึงดินแดนแห่งเจ้าแม่กาลี)

ชัมเศทปุระมีภูมิอากาศร้อนชื้นและแห้ง (Köppen: Aw) ฤดูร้อนเริ่มกลางเดือนมีนาคมและร้อนสุดในเดือนพฤษภาคมและมิถุนายน อุณหภูมิมีความหลากหลายในฤดูร้อน ตั้งแต่ 35 ถึง 49 °C (95 ถึง 120 °F) อุณหภูมิต่ำสุดในช่วงฤดูหนาวคือ 1 °C (34 °F) มีลมมรสุมทิศใต้-ตะวันตก มีฝนตกหนักตั้งแต่เดือนกรกฎาคมถึงกันยายน และมีปริมาณน้ำฝนราว 1,200 มม. (47 นิ้ว) ต่อปี

คำถาม: เขตปริมณฑลที่มีประชากรมากที่สุดในรัฐฌารขัณฑ์ คือเขตใด
คำตอบ: ชัมเศทปุระ (Jamshedpur)

คำถาม: ในปี ค.ศ. 2011ชัมเศทปุระมีจำนวนประชากรทั้งหมดกี่คน
คำตอบ: 1,337,131 คน

คำถาม: ในปี 2010 ชัมเศทปุระได้รับการประกาศว่าเป็นเมืองสะอาดเป็นอันดับที่เท่าไหรของประเทศอินเดีย
คำตอบ: อันดับ 7

คำถาม: กาลีมาตี หมายถึงอะไร
คำตอบ: ดินแดนแห่งเจ้าแม่กาลี

คำถาม: ชัมเศทปุระมีฝนตกหนักในช่วงเดือนใด
คำตอบ: เดือนกรกฎาคมถึงกันยายน
ปลากะพงลาย

ปลากะพงลาย (อังกฤษ: Silver tiger fish, American tiger fish) เป็นปลาน้ำกร่อยชนิดหนึ่ง มีชื่อวิทยาศาสตร์ว่า Datnioides polota อยู่ในวงศ์ปลาเสือตอ (Datnioididae)
มีรูปร่างคล้ายกับปลาในวงศ์นี้ทั่วไป แต่ทว่ามีช่วงปากและรูปทรงลำตัวที่เรียวยาวและแหลมกว่าปลาเสือตอลายใหญ่ (D. pulcher) หรือ ปลาเสือตอลายเล็ก (D. undecimradiatus) และมีสีของลำตัวออกขาวเหลือบเงินและเขียวแวววาว ลายแถบสีดำบนลำตัวมีขนาดเรียวเล็ก ลายแถบตรงข้อหางแถบสุดท้ายเป็นขีดขาดกันแลดูคล้ายจุดสองขีด
ขนาดความยาวเมื่อโตเต็มที่ประมาณ 30 เซนติเมตร นับว่าใกล้เคียงกับปลาเสือตอลายเล็ก
พบกระจายพันธุ์บริเวณปากแม่น้ำหรือป่าโกงกางชายฝั่งทะเลที่เป็นน้ำกร่อย ตั้งแต่อินเดียจนถึงปาปัวนิวกินี และออสเตรเลีย
ปลากะพงลายเป็นปลาที่นิยมตกกันเป็นเกมกีฬา และนิยมเลี้ยงกันเป็นปลาสวยงามเช่นเดียวกับปลาในวงศ์เดียวกันชนิดอื่น ๆ ซึ่งในบางครั้งจะมีชื่อเรียกในการค้าขายว่า "ปลาเสือตอแปดริ้ว", "ปลาเสือตอบางปะกง" หรือ "ปลาเสือตอน้ำกร่อย"
นอกจากนี้แล้วยังมีชื่อเรียกอื่น อีก เช่น "ปลาลำพึง", "ปลาลำพัง", "ปลากะพงแสม" หรือ "ปลากะพงหิน" เป็นต้น

คำถาม: ปลากะพงลายมีชื่อทางวิทยาศาสตร์ว่าอย่างไร
คำตอบ: ชื่อวิทยาศาสตร์ว่า Datnioides polota

คำถาม: ปลากะพงลายเป็นปลาน้ำกร่อยจัดอยู่ในวงศ์ของปลาประเภทใด
คำตอบ: วงศ์ปลาเสือตอ (Datnioididae)

คำถาม: ปลากะพงลายเมื่อโตเต็มที่แล้วมีขนาดเท่าใด
คำตอบ: โตเต็มที่ประมาณ 30 เซนติเมตร
คริส วิลเลียมส์

คริส วิลเลียมส์ (อังกฤษ: Chris Williams) เป็นผู้กำกับภาพยนตร์ นักเขียนบทภาพยนตร์ และแอะนิเมเตอร์ชาวอเมริกัน ในวอลท์ ดิสนีย์ แอนิเมชัน สตูดิโอส์ เป็นผู้กำกับภาพยนตร์สั้น Glago's Guest และเป็นผู้กำกับร่วมของภาพยนตร์เรื่อง โบลท์ ซูเปอร์โฮ่ง ฮีโร่หัวใจเต็มร้อย และ บิ๊กฮีโร่ 6

วิลเลียมส์เกิดที่รัฐมิสซูรี และใช้ชีวิตช่วง 25 ปีแรกที่เมืองวอเตอร์ลู รัฐออนแทรีโอ ประเทศแคนาดา ที่ซึ่งพ่อของเขาเป็นอาจารย์สอนวิชาจิตวิทยาที่มหาวิทยาลัยวอเตอร์ลู[1] วิลเลียมส์ศึกษาที่วิทยาลัยเชอริดัน ในหลักสูตรแอนิเมชัน หลังจากจบการศึกษาก็ได้เข้าทำงานกับดิสนีย์ และย้ายมาอยู่ที่ลอสแอนเจลิส[1]

วิลเลียมส์ได้ร่วมทำงานในแผนกเนื้อเรื่องของภาพยนตร์ มู่หลาน, จักรพรรดิกลายพันธุ์ อัศจรรย์พันธุ์ต๊อง, และ มหัศจรรย์หมีผู้ยิ่งใหญ่ ในเดือนกุมภาพันธ์ พ.ศ. 2550 ได้มีการประกาศว่าวิลเลียมส์จะเป็นผู้กำกับภาพยนตร์ชื่อเรื่องว่า American Dog[2] ซึ่งต่อมาใช้ชื่อเรื่องว่า Bolt (โบลท์ ซูเปอร์โฮ่ง ฮีโร่หัวใจเต็มร้อย) โดยเป็นผู้กำกับร่วมกับไบรอน โฮเวิร์ด[3]

คำถาม: คริส วิลเลียมส์ เป็นใคร ?
คำตอบ: ผู้กำกับภาพยนตร์ นักเขียนบทภาพยนตร์ และแอะนิเมเตอร์

คำถาม: เป็นผู้กำกับภาพยนตร์สั้นเรื่องอะไร ?
คำตอบ: Glago's Guest

คำถาม: เป็นผู้กำกับร่วมของภาพยนตร์เรื่องอะไร ?
คำตอบ: โบลท์ ซูเปอร์โฮ่ง ฮีโร่หัวใจเต็มร้อย และ บิ๊กฮีโร่ 6

คำถาม: พ่อของวิลเลียมส์เป็นอาจารย์สอนวิชาอะไร ?
คำตอบ: วิชาจิตวิทยา

คำถาม: วิลเลียมส์ได้ร่วมทำงานในแผนกเนื้อเรื่องของภาพยนตร์เรื่องใด ?
คำตอบ: มู่หลาน, จักรพรรดิกลายพันธุ์ อัศจรรย์พันธุ์ต๊อง, และ มหัศจรรย์หมีผู้ยิ่งใหญ่
ปลากัดหัวโม่งจันทบุรี 

ปลากัดหัวโม่งจันทบุรี หรือ ปลากัดหัวโม่ง (ชื่อวิทยาศาสตร์: Betta prima) ปลาน้ำจืดขนาดเล็กชนิดหนึ่ง อยู่ในวงศ์ Macropodinae ซึ่งอยู่ในวงศ์ปลากัด ปลากระดี่ (Osphronemidae)
มีรูปร่างคล้ายปลากัดภูเขา (B. pugnax) ซึ่งเป็นปลากัดจำพวกอมไข่ (Mouthbrooder) เหมือนกัน ปลากัดหัวโม่งมีตัวโต ปลายปากแหลม ครีบทุกครีบใสโปร่งแสง ลำตัวสีเขียวอ่อน มีแถบสีดำพาดตามความยาวลำตัว 3 แถบ ตากลมโตสีเหลือง มีขนาดโตเต็มที่ประมาณ 10 เซนติเมตร ปลาตัวผู้เครื่องครีบทุกครีบและแหลมยาวกว่าตัวเมีย ตัวเมียไม่มีจุดไข่นำเหมือนปลากัดประเภทก่อหวอด
พบกระจายโดยทั่วไป ในประเทศไทยบริเวณลำธารน้ำตกแถบภาคตะวันออก โดยสภาพของน้ำที่พบจะมีค่าความเป็นกรด-ด่าง (pH) ประมาณ 7-7.5 นอกจากนั้นยังพบได้ในแหล่งน้ำสภาพเดียวกันของประเทศกัมพูชา

คำถาม: ปลากัดหัวโม่งจันทบุรีมีชื่อทางวิทยาศาสตร์ว่าอย่างไร
คำตอบ: วิทยาศาสตร์: Betta prima

คำถาม: ปลากัดหัวโม่งจันทบุรีจัดว่าเป็นปลาน้ำจืดที่มีขนาดเล็กจัดอยู่ในวงศ์ใด
คำตอบ: วงศ์ Macropodinae

คำถาม: ปลากัดหัวโม่งจันทบุรีมีการพบการกระจายพันธุ์อยู่แถบใด
คำตอบ: บริเวณลำธารน้ำตกแถบภาคตะวันออก

คำถาม: ปลากัดหัวโม่งจันทบุรีมีชื่อเรียกอีกชื่อหนึ่งว่าอะไร
คำตอบ: ปลากัดหัวโม่ง
เอเชียนอินดอร์-มาร์เชียลอาร์ตสเกมส์

เอเชียนอินดอร์-มาร์เชียลอาร์ตสเกมส์ (อังกฤษ: Asian Indoor & Martial Arts Games) เป็นการแข่งขันกีฬาในร่มและศิลปะการป้องกันตัว โดยการควบคุมของสภาโอลิมปิกแห่งเอเชีย จะจัดขึ้นทุก ๆ 4 ปี เกิดจากการรวมการแข่งขันกีฬาเอเชียนอินดอร์เกมส์ เข้ากับการแข่งขันเอเชียนมาร์เชียลอาร์ตสเกมส์ โดยเอเชียนยูธเกมส์ครั้งหลังสุด จัดขึ้นที่เมืองอาชกาบัต ของประเทศเติร์กเมนิสถาน ระหว่างวันที่ 17 กันยายน - 27 กันยายน พ.ศ. 2560 (ค.ศ. 2017)

คำถาม: เอเชียนอินดอร์-มาร์เชียลอาร์ตสเกมส์้เป็นการแข่งขันแบบใด
คำตอบ: เป็นการแข่งขันกีฬาในร่มและศิลปะการป้องกันตัว

คำถาม: เอเชียนอินดอร์-มาร์เชียลอาร์ตสเกมส์อยู่ภายใต้การควบคุมของใคร
คำตอบ: สภาโอลิมปิกแห่งเอเชีย

คำถาม: เอเชียนอินดอร์-มาร์เชียลอาร์ตสเกมส์จัดขึ้นกี่ครั้ง
คำตอบ: ทุก ๆ 4 ปี

คำถาม: เอเชียนยูธเกมส์ครั้งหลังสุด จัดขึ้นที่ใด
คำตอบ: เมืองอาชกาบัต ของประเทศเติร์กเมนิสถาน
สโมสรฟุตบอลอยุธยา ยูไนเต็ด ในฤดูกาล 2559

ฤดูกาล 2559 เป็นฤดูกาลแรกของ สโมสรฟุตบอลอยุธยา ยูไนเต็ด ในระบบฟุตบอลลีกอาชีพของประเทศไทย หลังจากที่ก่อนหน้านี้เคยลงแข่งขันระดับสมัครเล่นในฟุตบอลชิงถ้วยพระราชทานประเภทต่างๆ ภายใต้ชื่อ เทศบาลเมืองเสนา

โดยสโมสรเริ่มลงแข่งขันอย่างเป็นทางการนัดแรกของฤดูกาลเมื่อวันที่ 19 มีนาคม พ.ศ. 2559 ในลีกภูมิภาค ดิวิชัน 2 (โซนภาคกลาง) และมีโอกาสลงแข่งขันในฟุตบอลถ้วยอย่างช้าง เอฟเอ คัพและโตโยต้า ลีกคัพเป็นครั้งแรก

สโมสรใช้สนามกีฬาเสนาบดีเป็นสนามเหย้า และเปิดฤดูกาลภายใต้การคุมทีมของราชัน สาระคำ ก่อนจะเปลี่ยนเป็นอภิรักษ์ ศรีอรุณ ในเดือนพฤษภาคม โดยเมื่อจบฤดูกาลสโมสรสามารถคว้าอันดับที่ 4 ในลีกภูมิภาค ดิวิชั่น 2 โซนภาคกลางได้สำเร็จ และได้เลื่อนชั้นสู่ไทยลีก 3

คำถาม: ในระบบฟุตบอลลีกอาชีพของประเทศไทย หลังจากที่ก่อนหน้านี้เคยลงแข่งขันระดับสมัครเล่นในฟุตบอลชิงถ้วยพระราชทานประเภทต่างๆ ภายใต้ชื่อว่าอะไร ?
คำตอบ: เทศบาลเมืองเสนา

คำถาม: สโมสรใช้สนามกีฬาเสนาบดีเป็นสนามเหย้า และเปิดฤดูกาลภายใต้การคุมทีมของราชัน สาระคำ ก่อนจะเปลี่ยนเป็นอภิรักษ์ ศรีอรุณ ในเดือนอะไร ?
คำตอบ: พฤษภาคม
โลกัส (คณิตศาสตร์)

ในทางคณิตศาสตร์ โลกัส (อังกฤษ: locus พหูพจน์: loci มาจากภาษาละตินแปลว่า สถานที่) คือการรวบรวมจุดทางเรขาคณิตที่มีคุณสมบัติอย่างหนึ่งอย่างใดร่วมกัน คำนี้มักใช้เป็นเงื่อนไขในการนิยามรูปร่างที่ต่อเนื่องกัน โดยเฉพาะเส้นโค้ง (curve) ตัวอย่างเช่น เส้นตรงคือโลกัสของจุดที่อยู่ในระยะห่างเท่ากับสองจุดที่กำหนดตายตัวไว้ หรือจากเส้นขนานสองเส้น
ตัวอย่าง

เอพิโทรคอยด์ (epitrochoid) เป็นตัวอย่างหนึ่งของโลกัสที่สร้างขึ้นจากจุดบนจานที่กลิ้งไปรอบรูปวงกลม (เส้นสีน้ำเงิน)
ภาคตัดกรวยสามารถนิยามได้ด้วยโลกัสดังนี้

รูปวงกลม คือโลกัสของจุดที่อยู่ห่างจากจุดศูนย์กลางตามค่าที่กำหนด ซึ่งนั่นคือรัศมี
รูปวงรี คือโลกัสของจุดที่อยู่ห่างจากผลรวมของระยะทางจากโฟกัสทั้งสองตามค่าที่กำหนด
ไฮเพอร์โบลา คือโลกัสของจุดที่อยู่ห่างจากผลต่างของระยะทางจากโฟกัสทั้งสองตามค่าที่กำหนด
พาราโบลา คือโลกัสของจุดที่อยู่ห่างจากโฟกัสและเส้นบังคับ (directrix) เป็นระยะทางเท่ากัน
รูปทรงทางเรขาคณิตอื่นๆ ที่ซับซ้อนอาจสามารถอธิบายได้ด้วยโลกัสของรากของฟังก์ชันหรือพหุนาม ดังนั้นพื้นผิวกำลังสองสามารถนิยามได้เป็นโลกัสของรากของพหุนามกำลังสอง เป็นต้น

ตัวอย่างของรูปทรงที่ซับซ้อนอีกอันหนึ่งที่สามารถสร้างได้จากจุดจุดหนึ่งบนจาน และจานนั้นกลิ้งไปรอบพื้นผิวราบเรียบหรือโค้ง จุดในตำแหน่งต่างๆ ที่ปรากฏทั้งหมดก็คือโลกัส

คำถาม: โลกัส มาจากภาษาลาตินแปลว่าอะไร
คำตอบ: สถานที่

คำถาม: โลกัส (คณิตศาสตร์) คืออะไร
คำตอบ: การรวบรวมจุดทางเรขาคณิตที่มีคุณสมบัติอย่างหนึ่งอย่างใดร่วมกัน

คำถาม: ตัวอย่าง โลกัส 
คำตอบ: เส้นตรงคือโลกัสของจุดที่อยู่ในระยะห่างเท่ากับสองจุดที่กำหนดตายตัวไว้ หรือจากเส้นขนานสองเส้น

คำถาม: เอพิโทรคอยด์ คืออะไร
คำตอบ: เป็นตัวอย่างหนึ่งของโลกัสที่สร้างขึ้นจากจุดบนจานที่กลิ้งไปรอบรูปวงกลม (เส้นสีน้ำเงิน)

คำถาม: พาราโบลา คืออะไร
คำตอบ: โลกัสของจุดที่อยู่ห่างจากโฟกัสและเส้นบังคับ (directrix) เป็นระยะทางเท่ากัน
ราชอาณาจักรภูฏานในโอลิมปิกฤดูร้อน 1988

ราชอาณาจักรภูฏาน เข้าร่วมแข่งขันกีฬาโอลิมปิกฤดูร้อนครั้งที่ 24 ค.ศ. 1988 (พ.ศ. 2531) ณ โซล เกาหลีใต้ระหว่างวันที่ 17 กันยายน – 2 ตุลาคม พ.ศ. 2531

คำถาม: ราชอาณาจักรภูฏาน เข้าร่วมแข่งขันกีฬาโอลิมปิกฤดูร้อนครั้งที่ 24 เมื่อวันที่เท่าใดถึงวันที่เท่าใด
คำตอบ: 17 กันยายน – 2 ตุลาคม พ.ศ. 2531
สถานีรถไฟชุมทางเขาชุมทอง

สถานีรถไฟชุมทางเขาชุมทอง เป็นสถานีรถไฟระดับ 3 ของทางรถไฟสายใต้ ตั้งอยู่ที่ทางหลวงสาย 4018 ตำบลควนเกย อำเภอร่อนพิบูลย์ จังหวัดนครศรีธรรมราช เป็นสถานีชุมทางรถไฟสายใต้แห่งที่ห้า ถัดมาจากสถานีรถไฟชุมทางตลิ่งชัน สถานีรถไฟชุมทางหนองปลาดุก สถานีรถไฟชุมทางบ้านทุ่งโพธิ์ และสถานีรถไฟชุมทางทุ่งสง อีกทั้งยังเป็น 1 ใน 15 สถานีชุมทางรถไฟในประเทศไทย

สถานีรถไฟชุมทางเขาชุมทอง เป็นสถานีรถไฟที่ขบวนรถไฟซึ่งมีต้นทางและปลายทางที่สถานีรถไฟนครศรีธรรมราชทุกขบวนที่จะเข้าทางแยกสายนครศรีธรรมราชต้องจอด รวมไปถึงขบวนรถท้องถิ่นทุกขบวน และรถเร็วบางขบวนได้มีการจอดที่สถานีรถไฟแห่งนี้ด้วย ซึ่งสถานีรถไฟแห่งนี้เป็นจุดเริ่มต้นของทางรถไฟสายชุมทางเขาชุมทอง-นครศรีธรรมราช มีระยะทาง 35 กิโลเมตร

คำถาม: สถานีรถไฟชุมทางเขาชุมทอง เป็นสถานีรถไฟระดับอะไร
คำตอบ: ระดับ 3

คำถาม: สถานีรถไฟชุมทางเขาชุมทอง ตั้งอยู่ที่ทางหลวงสายอะไร
คำตอบ: 4018 ตำบลควนเกย อำเภอร่อนพิบูลย์ จังหวัดนครศรีธรรมราช

คำถาม: สถานีรถไฟชุมทางเขาชุมทอง เป็นสถานีชุมทางรถไฟสายใต้แห่งที่เท่าไร
คำตอบ: แห่งที่ห้า

คำถาม: สถานีรถไฟชุมทางเขาชุมทอง มีจุดปลายทางถึงไหน
คำตอบ: นครศรีธรรมราช

คำถาม: สถานีรถไฟชุมทางเขาชุมทอง มีระยะทางเท่าไร
คำตอบ: 35 กิโลเมตร
X-เม็น ศึกมนุษย์พลังเหนือโลก

      X-เม็น ศึกมนุษย์พลังเหนือโลก (อังกฤษ: X-Men) เป็นภาพยนตร์เรื่องแรกของภาพยนตร์เอ็กซ์เมนสร้างมาจากหนังสือการ์ตูนเอ็กซ์เมนของมาร์เวลคอมิกส์ โดยแจ็ค เคอร์บี้และสแตน ลี โดยเล่าเรื่องของวูล์ฟเวอรีนที่ได้ร่วมมือกับพวกทีมเอ็กซ์เมนได้แก่ศาสตราจาร์ย ชาร์ล เซเวียร์, ไซคลอปส์, สตอร์ม, จีน เกรย์ เพื่อช่วยเหลือโร้คจากแม็กนีโต้ ภาพยนตร์กำกับโดยไบรอัน ซิงเกอร์ และนำแสดงโดย แพทริค สจ๊วต, ฮิวจ์ แจ็คแมน, เอียน แม็กเคลเลน, ฮัลลี เบอร์รี, ฟัมเกอ ยันส์เซิน, เจมส์ มาร์สเดน, บรูซ เดวิสัน, รีเบคก้า โรมิจิน-สเตมอส, เรย์ ปาร์ค, ไทเลอร์ เมน, แอนนา แพควิน

เนื้อเรื่อง
      อีริค แลนเชอร์เขาเป็นมนุษย์กลายพันธ์ที่ควบคุมโลหะได้ทุกชนิด ซึ่งต้องการจะล้มล้างมนุษย์ และจะให้พวกมิวแทนท์ปกครองโลกแทน เขาได้ตามล่าโลแกนชายพเนจรผู้ไร้ความทรงจำผู้มีกรงเล็บอันแหลมคมและกระดูกทำจากอะดาแมนเทียม และแอนนา มารีสาวผู้ที่สามารถดูดพลังผู้อื่นได้ โลแกนและแอนนาได้หลบหนีจากเซเบอร์ทูธลูกน้องของแม็กนีโต้ระหว่างการเดินทางด้วยรถบรรทุก แต่ก็ได้รับการช่วยเหลือจากไซคลอปส์และสตอร์ม โลแกนได้พบกับจีน เกรย์ และศาสตราจาร์ย ชาร์ล เซเวียร์ที่คฤหาสถ์ของเขาและอธิบายเรื่องต่าง เรื่องที่นำเด็กๆมนุษย์กลายพันธุ์มาฝึกสอนให้ใช้พลังต่างๆไปในทางที่ดี แต่ศาสตราจาร์ย เซเวียร์ได้เล่าว่าเขาเคยเป็นเพื่อนรักกับแม็กนีโต้มาก่อน แม็กนีโต้มีเป้าหมายที่จะต้องการจะล้มล้างมนุษย์ แต่ชาร์ลปฏิเสธเขาจึงต้องแยกทางกัน และจุดประสงคืคือชาร์ลต้องการให้โลแกนมาเข้าร่วมทีมเอ็กซ์เมน แลกกับการช่วยค้นหาความทรงจำที่สูญหายไปของเขา แต่โลแกนปฏิเสธ โร้คได้เข้าไปดูดพลังของโลแกนเพื่อต้องการพลังรักษาแผล แต่โร้ครู้ว่าตัวเองทำผิดจึงหนีไปกับบ๊อบบี้ เดรกแฟนของโร้ค แต่แม็กนีโต้ได้ตามล่าโร้คจนพบและจับตัวเขาเอาไว้ ต่อมาโลแกนจึงร่วมมือกับทีมเอ็กซ์เมนเพื่อช่วยเหลือโร้คจากแม็กนีโต้

คำถาม: อีริค แลนเชอร์เขาเป็นมนุษย์กลายพันธ์ที่ควบคุมสิ่งใดได้ ?
คำตอบ: โลหะ

คำถาม: สาวผู้ที่สามารถดูดพลังผู้อื่นได้มีชื่อว่า ?
คำตอบ: แอนนา มารี

คำถาม: ลแกนและแอนนาได้หลบหนีจากใคร ?
คำตอบ: เซเบอร์ทูธ
แวมไพร์ อิน บรู๊คลิน

แวมไพร์ อิน บรู๊คลิน (อังกฤษ: Vampire In Brooklyn) เป็นภาพยนตร์แอคชั่น-เฮอร์เรอร์สัญชาติอเมริกา ที่ออกฉายในปี ค.ศ. 1995 กำกับโดย เวส คราเวน นำแสดงโดย เอ็ดดี้ เมอร์ฟี, แอนเจลา บาสเซตต์
เนื้อเรื่องย่อ
แมคซิมิเลี่ยน ผีดิบแวมไพร์ตัวเดียวของเผ่าที่ยังเหลือรอดบนหมู่เกาะแคริบเบียน เขาต้องหาผู้สืบทอดทายาท เขาจึงออกเดินทางไปที่บรู๊คลิน แต่พอได้พบ ริต้า ทุกอย่างกลับไม่ง่าย เพราะ จัสติซ ตำรวจสายสืบคู่หูของเธอ ที่แอบมีใจให้เธอตลอด คอยกีดกันไม่ให้เธอไปรู้จักกับชายแปลกหน้าผู้มาจากต่างถิ่นอย่างสุดฤทธิ์ เรื่องราวความฮาจึงเกิดขึ้น

คำถาม: แวมไพร์ อิน บรู๊คลิน เป็นภาพยนตร์แนวอะไร
คำตอบ: แอคชั่น-เฮอร์เรอร์

คำถาม: แวมไพร์ อิน บรู๊คลิน มีสัญชาติอะไร
คำตอบ: อเมริกา

คำถาม: แวมไพร์ อิน บรู๊คลิน ออกฉายเมื่อไร
คำตอบ: ค.ศ. 1995

คำถาม: แวมไพร์ อิน บรู๊คลิน กำกับโดยใคร
คำตอบ: เวส คราเวน
ปลาน้ำเงิน

ปลาน้ำเงิน (ญี่ปุ่น: コモンシート) เป็นปลาน้ำจืดชนิดหนึ่ง มีชื่อวิทยาศาสตร์ว่า Phalacronotus apogon อยู่ในวงศ์ปลาเนื้ออ่อน (Siluridae) มีรูปร่างคล้ายปลาเนื้ออ่อนชนิดอื่นที่อยู่ในวงศ์เดียวกัน คือลำตัวเรียวยาวและแบนข้าง ไม่มีเกล็ด พื้นลำตัวสีขาวเงิน ส่วนหลังมีสีดำอมเขียว หัวแบนสั้นและตาเล็ก ปากค่อนข้างกว้าง มีฟันแหลมคมอยู่บนขากรรไกรทั้งสองข้าง ครีบหูใหญ่ปลายมน ครีบท้องมีขนาดเล็ก ครีบก้นเป็นแผงยาว แต่ไม่มีครีบหลัง สันหลังบริเวณต้นคอสูงและลาดต่ำลงไปทางปลายหาง ครีบหางยาวเป็นแฉกเว้าลึก มีขนาดความยาวประมาณ 15-77 เซนติเมตร พบใหญ่สุดถึง 1.5 เมตร
อาศัยตามแม่น้ำสายใหญ่ของภาคเหนือ, ภาคอีสาน และภาคกลาง เช่น แม่น้ำเจ้าพระยา, แม่น้ำโขง เป็นต้น โดยมักอยู่รวมกันเป็นฝูงในระดับกลางน้ำ อาหารได้แก่ ปลา สัตว์น้ำขนาดเล็ก และแมลงต่าง ๆ และจะชอบอาหารกลิ่นแรง เช่น แมลงสาบ เป็นที่รู้จักกันดีของนักตกปลาที่ใช้เป็นเหยื่อ
เป็นปลาที่มีรสชาติอร่อยมาก สามารถนำมาปรุงเป็นอาหารได้หลากหลาย เช่น ทอดพริก, ทอดกระเทียม เป็นต้น ของจังหวัดตามริมแม่น้ำ และยังสามารถเลี้ยงเป็นปลาสวยงามได้อีกด้วย จัดเป็นปลาที่เมื่ออยู่ในตู้แล้วจะมีความแวววาวสวยงามมากชนิดหนึ่ง
เคยพบชุกชุมในธรรมชาติ ปัจจุบันพบน้อยลงเพราะการจับมากเกินไปและสภาวะแวดล้อมที่เปลี่ยนไป แต่ปัจจุบันกรมประมง โดยสถานีประมงน้ำจืดจังหวัดชัยนาทสามารถเพาะพันธุ์ปลาชนิดนี้ได้สำเร็จแล้ว โดยวิธีการผสมเทียม

คำถาม: ปลาน้ำเงินมีชื่อทางวิทยาศาสตร์ว่าอย่างไร
คำตอบ: ชื่อวิทยาศาสตร์ว่า Phalacronotus apogon

คำถาม: ปลาน้ำเงินจัดว่าเป็นปลาที่อยู่ในวงศ์ใด
คำตอบ: วงศ์ปลาเนื้ออ่อน (Siluridae)
ฝุ่นละออง

    ฝุ่นละออง หรือ ละอองธุลี คือ ของแข็งขนาดเล็กที่ลอยอยู่ในอากาศหรือน้ำ ซึ่งเกิดจากธรรมชาติหรือมนุษย์โดยนับเป็นมลพิษทางอากาศและมลพิษทางน้ำประเภทหนึ่ง

ฝุ่นละอองมีที่มาหลากหลายทั้งจากธรรมชาติ อาทิเช่น ภูเขาไฟ พายุทราย ไฟป่า ไอเกลือ หรือการกระทำของมนุษย์เช่น ไอของเสียจากรถยนต์ โรงงานไฟฟ้า โรงงานอุตสาหกรรม รวมไปถึง การเผาหญ้า และการเผาป่า ในประเทศกำลังพัฒนาฝุ่นละอองที่เกิดขึ้นมักจะเกิดจากโรงงานผลิตกระแสไฟฟ้าจากถ่านหิน

ปริมาณฝุ่นละอองในอากาศจำนวนมากส่งผลต่อสุขภาพของมนุษย์ ก่อให้เกิดปัญหาหลากหลายเช่น โรคทางเดินหายใจ โรคหัวใจ โรคปอด รวมไปถึงมะเร็งปอด ซึ่งสามารถป้องกันได้ด้วยพวกตัวกรองแบบต่างๆ เช่น หน้ากาก

การกำจัดฝุ่นละอองนั้น ฝุ่นละอองที่มีขนาดใหญ่จะตกอยู่บนพื้นตามแรงโน้มถ่วงของโลก ขณะที่ฝุ่นขนาดเล็กกว่า 10 ไมโครเมตร (PM10) จะลอยอยู่ในอากาศได้หลายสัปดาห์ และจะถูกกำจัดโดยฝนหรือหยาดน้ำฟ้าประเภทอื่น

ปัญหาสุขภาพ
ปัญหาฝุ่นละอองมีการบันทึกว่าเป็นสาเหตุหนึ่งที่ทำให้มีผู้เสียชีวิตเป็นจำนวนมาก[2] และผู้ป่วยที่เพิ่มจำนวนขึ้นสูงในช่วงสามสิบปีที่ผ่านมา[3] ในสหรัฐอเมริกามีการประมาณการว่ามีผู้เสียชีวิตประมาณ 22,000-52,000 คนต่อปีเนื่องจากปัญหาฝุ่นละออง[4] และ 200,000 คนต่อปีในทวีปยุโรป ผลที่เกิดจากการสูดดมฝุ่นละอองเข้าไปในร่างกายมนุษย์หรือสัตว์ สามารถก่อให้เกิด หอบหืด มะเร็งปอด โรคหัวใจ ความผิดปกติแต่กำเนิด และการตายก่อนกำหนด

ขนาดของอนุภาคจะส่งผลต่อสุขภาพ โดยอนุภาคที่มีขนาด 10 ไมโครเมตรหรือเล็กกว่า (PM10) สามารถเข้าไปในส่วนที่ลึกสุดของปอดได้ เช่น หลอดลมฝอย หรือ ถุงลม อนุภาคขนาดใหญ่โดยทั่วไปจะถูกกรองด้วยจมูกและลำคอ โดยขนจมูกและขี้มูก แต่อนุภาคที่มีขนาดเล็กกว่า 10 ไมโครเมตร (PM10) สามารถผ่านเข้าไปในปอดและก่อให้เกิดปัญหาสุขภาพได้

คำถาม: ในประเทศกำลังพัฒนาฝุ่นละอองที่เกิดขึ้นมักจะเกิดจากโรงงานผลิตกระแสไฟฟ้าจากสิ่งใด ?
คำตอบ: ถ่านหิน

คำถาม: ขนาดของอนุภาคจะส่งผลต่อสุขภาพ โดยอนุภาคที่มีขนาด 10 ไมโครเมตรหรือเล็กกว่า สามารถเข้าไปในส่วนที่ลึกสุดของอวัยวะใด ?
คำตอบ: ปอด
คณะสิ่งแวดล้อมและทรัพยากรศาสตร์ มหาวิทยาลัยมหิดล

คณะสิ่งแวดล้อมและทรัพยากรศาสตร์ มหาวิทยาลัยมหิดล จัดตั้งเพื่อศึกษาสิ่งแวดล้อม เนื่องจากมหาวิทยาลัยเล็งเห็นความสำคัญของทรัพยากรธรรมชาติ และยังเป็นคณะที่มีผลงานทางด้านสิ่งแวดล้อมที่โดดเด่นและเกิดประโยชน์ต่อประเทศชาติมากมาย

ประวัติ
นับแต่ช่วงทศวรรษ 2510 เป็นต้นมา การเพิ่มขึ้นของประชากรอย่างรวดเร็ว ประกอบกับการขยายตัวของปัญหาผลกระทบต่อสิ่งแวดล้อมและทรัพยากรธรรมชาติ อาทิ กรณีเรือน้ำมันล่มในอ่าวไทย การล่าสัตว์ป่าที่ทุ่งใหญ่นเรศวรและแม่น้ำแม่กลองเน่า เป็นต้น มหาวิทยาลัยมหิดลได้ตระหนักถึง สถานการณ์ดังกล่าวและเล็งเห็นความสำคัญด้านการศึกษา วิจัยและการบริหารจัดการทรัพยากรธรรมชาติและสิ่งแวดล้อม จึงได้จัดตั้ง "โครงการศึกษาและวิจัยสิ่งแวดล้อม (Environmental Education and Research Project)" ขึ้น เมื่อวันที่ 26 กันยายน พ.ศ. 2516 โดยมีที่ทำการชั่วคราวที่อาคาร 72 ปี โรงพยาบาลศิริราช หลังจากนั้นโดยการสนับสนุนด้านงบประมาณเริ่มต้นจากมูลนิธิฟอร์ด

คำถาม: คณะสิ่งแวดล้อมและทรัพยากรศาสตร์ มหาวิทยาลัยมหิดล จัดตั้งขึ้นเพื่ออะไร
คำตอบ: ศึกษาสิ่งแวดล้อม

คำถาม: คณะสิ่งแวดล้อมและทรัพยากรศาสตร์ มหาวิทยาลัยมหิดล เล็งเห็นความสำคัญของอะไร
คำตอบ: ทรัพยากรธรรมชาติ

คำถาม: คณะสิ่งแวดล้อมและทรัพยากรศาสตร์ จัดตั้งองค์กรอะไรขึ้น
คำตอบ: โครงการศึกษาและวิจัยสิ่งแวดล้อม

คำถาม: คณะสิ่งแวดล้อมและทรัพยากรศาสต จัดตั้ง "โครงการศึกษาและวิจัยสิ่งแวดล้อมขึ้นเมื่อวันที่เท่าไร
คำตอบ: 26 กันยายน พ.ศ. 2516
เอ็มเอส โอเอซิสออฟเดอะซีส์

โอเอซิสออฟเดอะซีส์ (อังกฤษ : MS Oasis of the Seas) เป็นเรือสำราญในชั้นโอเอซิส ของบริษัทรอยัลแคริบเบียนอินเตอร์เนชั่นแนล โดยมีเรือคู่แฝดอีกลำคืออัลลัวร์ออฟเดอะซีส์

เรือทั้งสองลำมีระวางขับน้ำ 225,282 ตัน มิติเรือกว้าง 60.5 ม. สูง 72 ม. และยาว 361.8 ม. กินน้ำลึก 22.55 ม.[1] ตัวเรือแบ่งออกเป็น 16 ชั้น ความเร็ว 22.6 นอต บรรทุกผู้โดยสาร 5,400 คน (สูงสุด 6,296 คน) ลูกเรือ 2,165 คน[2]

ในเดือนธันวาคม พ.ศ. 2553[3] เรือทั้งสองลำเดินทางจากอู่ต่อเรือในฟินแลนด์สู่ท่าเรือพอร์ตเอเวอร์เกลดส์ เมืองฟอร์ตเลาเดอร์เดล รัฐฟลอริดา[4] สหรัฐอเมริกา เพื่อให้บริการในเส้นทางบริเวณทะเลแคริบเบียน เคยสร้างสถิติบรรทุกผู้โดยสารกว่า 6 พันคน[5]

เรือโอเอซิสออฟเดอะซีส์ทำลายสถิติของเรือสำราญในชั้นฟรีดอม เป็นเรือสำราญที่ใหญ่ที่สุดในโลกปัจจุบัน[6]

คำถาม: เอ็มเอส โอเอซิสออฟเดอะซีส์ เป็นเรือสำราญของบริษัทใด
คำตอบ: บริษัทรอยัลแคริบเบียนอินเตอร์เนชั่นแนล

คำถาม: ตัวเรือของเอ็มเอส โอเอซิสออฟเดอะซีส์ มีกี่ชั้น
คำตอบ: 16 ชั้น

คำถาม: เอ็มเอส โอเอซิสออฟเดอะซีส์ สามารถบรรจุผู้โดยสารสุดได้กี่คน
คำตอบ: สูงสุด 6,296 คน

คำถาม: เรือสำราญที่ใหญ่ที่สุดในโลกคือเรืออะไรในปัจจุบัน
คำตอบ: โอเอซิสออฟเดอะซีส์
ภารกิจเลือด

ภารกิจเลือด (อังกฤษ: Blood Work) เป็นนวนิยายสืบสวน โดย ไมเคิล คอนเนลลี นักเขียนชาวอเมริกัน ตีพิมพ์ครั้งแรกที่ประเทศสหรัฐอเมริกา เมื่อวันที่ 1 ตุลาคม พ.ศ. 2541 และตีพิมพ์ครั้งแรกในประเทศไทยเมื่อเดือนมีนาคม พ.ศ. 2547 หนังสือเล่มนี้ได้รับรางวัลนวนิยายสืบสวน Grand Prix ของประเทศฝรั่งเศส รางวัล Anthony Awards และ Macavity Awards ของสหรัฐอเมริกา ต่อมาถูกสร้างเป็นภาพยนตร์ในปี พ.ศ. 2545 มีชื่อภาษาไทยว่า ดับชีพจรล่านรก[1]

คำถาม: ภารกิจเลือด เป็นนิยายเกี่้ยวกับอะไร
คำตอบ: นิยายสืบสวน

คำถาม: ภารกิจเลือด เป็นนิยายเของใคร
คำตอบ: ไมเคิล คอนเนลลี

คำถาม: ภารกิจเลือด ตีพิมพ์ครั้งแรกที่ประเทศสหรัฐอเมริกาเมื่อไร
คำตอบ: 1 ตุลาคม พ.ศ. 2541

คำถาม: ภารกิจเลือด ตีพิมพ์ครั้งแรกที่ประเทศไทยเมื่อไร
คำตอบ: เดือนมีนาคม พ.ศ. 2547
เทือกเขาหิมาลัย

เทือกเขาหิมาลัย (อังกฤษ: Himalaya Range) เป็นเทือกเขาในทวีปเอเชีย ที่แยกอนุทวีปอินเดียทางทิศใต้ ออกจากที่ราบสูงทิเบตทางทิศเหนือ มียอดเขาที่สูงที่สุดในโลกคือยอดเขาเอเวอเรสต์ นอกจากนี้ยังมียอดเขากันเจนชุงคา (Kanchenjunga) และยังประกอบด้วยยอดเขาที่มีความสูงมากกว่า 7,200 เมตร (23,600 ฟุต) มากกว่าหนึ่งร้อยยอด ในทางศัพทมูลวิทยา คำว่า หิมาลัย มาจากภาษาสันสกฤต หมายถึง "ที่อยู่ของหิมะ" (หิม + อาลย) เป็นจุดกำเนิดของระบบแม่น้ำที่สำคัญของโลกหลายสาย เช่น แอ่งแม่น้ำสินธุ และแอ่งแม่น้ำคงคา-พรหมบุตร แม่น้ำสาละวิน และแม่น้ำโขง[1]

เทือกเขาหิมาลัยทอดยาวพาดผ่านพื้นที่ของ 5 ประเทศ — ปากีสถาน อินเดีย จีน ภูฏาน เนปาล — พื้นที่ลุ่มน้ำของเทือกเขา หิมาลัยเป็นที่อยู่ของผู้คนราว 750 ล้านคน ซึ่งรวมถึงชาวบังคลาเทศ

เทือกเขาหิมาลัยหมายรวมถึงเทือกเขาการาโกรัม ฮินดูกูช และเทือกเขาอื่น ๆ ที่เล็กกว่า เมื่อรวมกันแล้วเทือกเขาหิมาลัยเป็นระบบที่สูงที่สุดในโลก และเป็นบ้านของยอดเขาที่สูงที่สุด ซึ่งรวมถึงยอดเขาเอเวอเรสต์และเคทู

คำถาม: เทือกเขาหิมาลัย เป็นเทือกเขาในทวีปอะไร
คำตอบ: ทวีปเอเชีย

คำถาม: คำว่า หิมาลัย มาจากภาษาสันสกฤตว่าอะไร
คำตอบ: ที่อยู่ของหิมะ

คำถาม: เทือกเขาหิมาลัยทอดยาวพาดผ่านกี่ประเทศ
คำตอบ: 5 ประเทศ

คำถาม: พื้นที่ลุ่มน้ำของเทือกเขา มีผู้อาศัยจำนวนเท่าไร
คำตอบ: 750 ล้านคน
ทะเลญี่ปุ่น

ทะเลญี่ปุ่น (ญี่ปุ่น: 日本海 โรมาจิ: Nihonkai) เป็นทะเลชายอาณาเขตทางตะวันตกของมหาสมุทรแปซิฟิก ระหว่างแผ่นดินใหญ่เอเชีย หมู่เกาะญี่ปุ่น และเกาะซาฮาลิน ล้อมรอบด้วยประเทศญี่ปุ่น เกาหลีใต้ เกาหลีเหนือ และรัสเซีย เป็นผืนน้ำที่ถูกปิดกั้นจากมหาสมุทรแปซิฟิกเกือบสมบูรณ์ ทำให้แทบไม่มีปรากฏการณ์น้ำขึ้นน้ำลง ซึ่งคล้ายกับทะเลเมดิเตอร์เรเนียน[1] และความโดดเดี่ยวเช่นนี้ยังทำให้จำนวนชนิดพันธุ์สัตว์และความเค็มของน้ำมีน้อยกว่าในมหาสมุทร ภายในพื้นที่ไม่มีเกาะ อ่าว หรือแหลมขนาดใหญ่ สมดุลของน้ำได้รับอิทธิพลอย่างมากจากกระแสน้ำที่ไหลเข้าและออกผ่านช่องแคบต่างๆ ที่เชื่อมต่อกับทะเลรอบข้างและมหาสมุทรแปซิฟิก ขณะที่แม่น้ำที่ไหลลงสู่ทะเลแห่งนี้มีจำนวนน้อย จึงมีผลต่อปริมาตรน้ำในทะเลเพียงไม่เกินร้อยละ 1

คำถาม: ทะเลญี่ปุ่นหมายถึงที่ไหน
คำตอบ: ทะเลชายอาณาเขตทางตะวันตกของมหาสมุทรแปซิฟิก ระหว่างแผ่นดินใหญ่เอเชีย หมู่เกาะญี่ปุ่น และเกาะซาฮาลิน

คำถาม: ทะเลญี่ปุ่นถูกล้อมรอบด้วยประเทศใด
คำตอบ: ประเทศญี่ปุ่น เกาหลีใต้ เกาหลีเหนือ และรัสเซีย

คำถาม: เหตุใดทะเลญี่ปุ่นถึงแทบไม่มีปรากฎการ์ณน้ำขึ้นน้ำลง
คำตอบ: ถูกปิดกั้นจากมหาสมุทรแปซิฟิกเกือบสมบูรณ์

คำถาม: ทะเลญี่ปุ่นมีผลต่อปริมาณของน้ำในทะเลเท่าใด
คำตอบ: ไม่เกินร้อยละ 1
ปลาเก๋าดอกหมากยักษ์ 

ปลาเก๋าดอกหมากยักษ์ (อังกฤษ: Potato Cod, Potato grouper, Potato bass, ชื่อวิทยาศาสตร์: Epinephelus tukula) เป็นปลาทะเลขนาดใหญ่ชนิดหนึ่ง ในวงศ์ปลากะรัง (Serranidae)
มีลักษณะเหมือนกับปลากะรังชนิดอื่น ๆ แต่มีพื้นลำตัวสีขาวหรือสีเหลืองอ่อน และมีลายจุดสีน้ำตาลหรือสีดำอยู่ตามลำตัวและครีบ
อาศัยตามแนวปะการังหรือกองหินใต้น้ำ นับเป็นปลาในแนวปะการังที่มีความใหญ่มากชนิดหนึ่ง เช่นเดียวกับปลาหมอทะเล (E. lanceolatus) เพราะเมื่อโตเต็มที่อาจมีความยาวได้ถึง 2 เมตร น้ำหนักกว่า 110 กิโลกรัม
พบกระจายพันธุ์กว้างขวางตั้งแต่มาดากัสการ์, มอริเตเนีย, อ่าวเปอร์เซีย, ทะเลแดง, อินโด-แปซิฟิก, มัลดีฟส์, ทะเลจีนใต้, ทะเลฟิลิปปิน, ทะเลญี่ปุ่น และออสเตรเลีย สำหรับในน่านน้ำไทยจะพบได้ในทะเลอันดามันแถบหมู่เกาะสิมิลัน นับว่าเป็นปลาที่หายากกว่าปลาหมอทะเล
จัดเป็นปลาที่มีขนาดลำตัวที่ใหญ่ชนิดหนึ่ง จึงเป็นที่นิยมของผู้ที่นิยมการดำน้ำ และมีเลี้ยงไว้ตามพิพิธภัณฑ์สัตว์น้ำต่าง ๆ

คำถาม: ปลาเก๋าดอกหมากยักษ์มีชื่อทางวิทยาศาสตร์ว่าอย่างไร
คำตอบ: ชื่อวิทยาศาสตร์: Epinephelus tukula

คำถาม: ปลาเก๋าดอกหมากยักษ์เป็นปลาทะเลขนาดใหญ่ถือว่าจัดเป็นปลาอยู่ในวงศ์ใด
คำตอบ: วงศ์ปลากะรัง (Serranidae)

คำถาม: ปลาเก๋าดอกหมากยักษ์มีขนาดใหญ่สุดเท่าใด และมีน้ำหนักเท่าใด
คำตอบ: มีความยาวได้ถึง 2 เมตร น้ำหนักกว่า 110 กิโลกรัม
โพรมีเทียม

โพรมีเทียม (อังกฤษ: Promethium) ธาตุ มีเลขอะตอม 61 และสัญลักษณ์ Pm

เป็นธาตุสังเคราะห์ในกลุ่มแลนทาไนด์

โพรมีเทียมไม่มีไอโซโทปที่เสถียร ซึ่งแผ่รังสีเบต้า แต่ไม่แผ่รังสีแกมม่า

โพรมีเทียมที่บริสุทธิ์มี 2 อัญรูป (allotropic forms) เกลือของโพรมีเทียมเรืองแสงสีน้ำเงินหรือสีเขียวในที่มืดได้ เนื่องจากมีกัมมันตภาพรังสีสูง

คำถาม: สัญลักษณ์ของโพรมีเทียมคือ
คำตอบ: Pm

คำถาม: โพรมีเทียมมีเลขอะตอมคืออะไร
คำตอบ: เลขอะตอม 61

คำถาม: โพรมีเทียมเป็นธาตุสังเคราะห์ในกลุ่มใด
คำตอบ: กลุ่มแลนทาไนด์

คำถาม: เกลือของโพรมีเทียมมีลักษณะอย่างไร
คำตอบ: เรืองแสงสีน้ำเงินหรือสีเขียวในที่มืดได้

คำถาม: ทำไมเกลือของโพรมีเทียมถึงเรืองแสงได้
คำตอบ: เนื่องจากมีกัมมันตภาพรังสีสูง
เจ้าหญิงมาเรีย แคโรไลนา ดัชเชสแห่งกัสโตร

เจ้าหญิงมาเรีย แคโรไลนา ดัชเชสแห่งกัสโตร (พระนามเดิม:เคาน์เตสมาเรีย แคโรไลนา ซามอสกา) (อังกฤษ: Maria Carolina Zamoyska) ประสูติเมื่อวันที่ 22 กันยายน 2439 ณ ออสเตรีย-ฮังการี เป็นพระธิดาพระองค์สุดท้องใน เจ้าหญิงมาเรีย แคโรไลนาแห่งบูร์บง-ซิซิลีทั้งสอง (พ.ศ. 2399-2484) และ เคานต์แอนไซต์ ซามอสกา ทรงเป็นพระนัดดาใน เจ้าชายฟรานซิส เคานต์แห่งทราปานี พระบิดาของพระองค์เป็นขุนนางที่มิได้มีฐานะร่ำรวยนัก หากแต่มีรายได้จากการค้าขายและเก็บค่าเช่าที่ดินของตระกูล และมีเงินที่พระอัยกาฝ่ายพระมารดาประทานมาให้เป็นครั้งคราว และด้วยพระองค์ทรงมีพระเชศฐาและพระภคินีหลายพระองค์ จึงทำให้พระองค์ค่อนข้างมิได้รับการเอาใจใส่มากนัก เนื่องจากพระบิดาและมารดาต้องดูแลโอรส-ธิดาทั้ง 6 พระองค์จึงประชวรและหายช้าเป็นประจำ

เสกสมรส
เคาน์เตสมาเรีย แคโรไลนา ซามอสกา ได้เสกสมรสกับ เจ้าชายรานีเอรี ดยุกแห่งกัสโตร พระญาติ เมื่อวันที่ 12 กันยายน 2466 ทรงรับพระราชทานพระอิสริยยศ ดัชเชสแห่งกัสโตร พระชายา เจ้าหญิงแห่งซิซิลีทั้งสอง มีพระบุตรดังนี้

เจ้าหญิงมาเรีย เดอ คาเมน
เจ้าชายเฟอร์ดินานด์ ดยุกแห่งกัสโตร

คำถาม: เจ้าหญิงมาเรีย แคโรไลนา ดัชเชสแห่งกัสโตร พระนามเดิมคือ ?
คำตอบ: เคาน์เตสมาเรีย แคโรไลนา ซามอสกา

คำถาม: เจ้าหญิงมาเรีย แคโรไลนา ประสูติเมื่อวันที่ เท่าไหร่ ?
คำตอบ: 22 กันยายน 2439

คำถาม: เป็นพระธิดาพระองค์สุดท้องใน เจ้าหญิงที่มีชื่อว่า ?
คำตอบ: เจ้าหญิงมาเรีย แคโรไลนาแห่งบูร์บง-ซิซิลีทั้งสอง

คำถาม: เคาน์เตสมาเรีย แคโรไลนา ซามอสกา ได้เสกสมรสกับ เจ้าชายที่มีเชื่อว่า ?
คำตอบ: เจ้าชายรานีเอรี ดยุก
พ่อมด

พ่อมด (อังกฤษ: wizard) ในภาษาแองโกลแซกซอน Wit(z) หมายถึง ผู้รอบรู้ หรือ ผู้แสวงหาความรู้ บางทีคำว่า wit แต่เดิมอาจหมายรวมทั้งพ่อมดและแม่มด แล้วเพี้ยนเป็น witch กับ wizard ในภายหลัง ในภาษาไทยมาจากคำว่า มด

คำถาม: พ่อมดมาจากภาษาอะไร
คำตอบ: ภาษาแองโกลแซกซอน

คำถาม: พ่อมดในภาษาแองโกลแซกซอนหมายถึงอะไร
คำตอบ: ผู้รอบรู้ หรือ ผู้แสวงหาความรู้

คำถาม: คำว่า wit หมายถึงอะไร
คำตอบ: พ่อมดและแม่มด

คำถาม: wit เพี้ยนเป็นคำว่าอะไรในภายหลัง
คำตอบ: witch กับ wizard
ลาวเทิง

ลาวเทิง (ภาษาลาว: ລາວເທິງ [láːo tʰə́ŋ]) เป็นชื่อกลุ่มชาติพันธุ์อย่างเป็นทางการที่ประเทศลาวใช้เรียกประชาชนในลาวที่ไม่ใช่ลาวลุ่มและลาวสูง มีกลุ่มชาติพันธุ์ที่หลากหลาย ส่วนใหญ่พูดภาษาในตระกูลออสโตร-เอเชียติก ใน พ.ศ.2536 คิดเป็น 24% ของประชากรลาวทั้งหมด
ประวัติ
ลาวเทิงส่วนใหญ่พูดภาษากลุ่มมอญ-เขมรซึ่งเป็นกลุ่มชนที่เชื่อว่าเคยเป็นชนส่วนใหญ่ในแผ่นดินใหญ่ของเอเชียตะวันออกเฉียงใต้ ซึ่งเข้ามาในบริเวณนี้ในยุคก่อนประวัติศาสตร์ ตามตำนานน้ำเต้าปุงของลาวที่ชาวลาวเทิงออกมาจากน้ำเต้าก่อน ปัจจุบัน ลาวเทิงอยู่ในพื้นที่สูงของลาว เคยทำนามาก่อน จนเมื่อชาวลาวลุ่มเข้ามาถึงลาว จึงอพยพขึ้นไปอยู่ที่สูงขึ้น

วัฒนธรรม
ในลาว กลุ่มลาวเทิงมักถูกเรียกในภาษาลาวว่าข่าหรือข้า (ภาษาลาว: ຂ້າ) แสดงว่กลุ่มชนนี้เคยถูกใช้เป็นแรงงานของชาวลาวลุ่มมาก่อน[1] มาตรฐานการดำรงชีวิตของลาวเทิงค่อนข้างต่ำกว่าลาวกลุ่มอื่น

คำถาม: ลาวเทิงคืออะไร ?
คำตอบ: เป็นชื่อกลุ่มชาติพันธุ์อย่างเป็นทางการที่ประเทศลาวใช้เรียกประชาชนในลาวที่ไม่ใช่ลาวลุ่ม

คำถาม: มีกลุ่มชาติพันธุ์ที่หลากหลาย ส่วนใหญ่พูดภาษาในตระกูลออสโตร-เอเชียติก ใน พ.ศ.อะไร ?
คำตอบ: พ.ศ.2536

คำถาม:  ส่วนใหญ่พูดภาษาในตระกูลออสโตร-เอเชียติก ใน พ.ศ.2536คิดเป็น ของประชากรลาวทั้งหมด ?
คำตอบ: 24%

คำถาม: ลาวเทิงส่วนใหญ่พูดภาษากลุ่มใด ?
คำตอบ: กลุ่มมอญ-เขมรซึ่ง

คำถาม: ในลาว กลุ่มลาวเทิงมักถูกเรียกในภาษาลาวว่าอะไร ?
คำตอบ: ข่าหรือข้า
วงศ์ปลาหวีเกศ

วงศ์ปลาหวีเกศ (วงศ์: Schilbeidae (/ชิล-ไบ-ดี/); อังกฤษ: Schilbid catfish, Glass catfish) เป็นปลาน้ำจืดกระดูกแข็ง อยู่ในอันดับปลาหนัง (Siluriformes) ซึ่งเป็นปลาไม่มีเกล็ด มีหนวด มีก้านครีบแข็งที่ครีบอกและครีบหลังและมีครีบไขมัน

สำหรับปลาในวงศ์นี้มีลักษณะสำคัญคือ มีรูปร่างลักษณะคล้ายกับปลาในวงศ์ปลาสวาย (Pangasidae) ซึ่งเดิมเคยรวมเป็นวงศ์เดียวกันมาก่อน แต่มีลำตัวขนาดเล็กกว่ามาก มีหนวด 3-4 คู่ ที่มีร่องเก็บหนวดแต่ละเส้นที่จะงอยปากข้างแก้มและใต้คาง รูจมูกช่องหลังมักใหญ่กว่าช่องหน้าและอยู่ชิดกัน ครีบอกและครีบหลังมีก้านครีบแข็ง ครีบไขมันมีขนาดเล็ก ครีบก้นยาว ลำตัวมักแบนข้าง

มีการกระจายพันธุ์ค่อนข้างกว้าง โดยพบตั้งแต่ทวีปแอฟริกา, อินเดีย, เอเชียตะวันออกเฉียงใต้ และเขตซุนดา มีทั้งสิ้น 14 สกุล 61 ชนิด เฉพาะที่พบในประเทศไทยมี 4 สกุล ใน 5 ชนิด เช่น ปลาสังกะวาดขาว (Laides hexanema), ปลาหวีเกศ (Platytropius siamensis), ปลาอิแกลาเอ๊ะ (Pseudeutropius moolenburghae) เป็นต้น[1]

คำถาม: วงศ์ปลาหวีเกศอาศัยอยู่ในน้ำประเภทใด
คำตอบ: น้ำจืด

คำถาม: วงศ์ปลาหวีเกศมีเกล็ดหรือไม่
คำตอบ: ไม่มีเกล็ด

คำถาม: วงศ์ปลาหวีเกศมีลักษณะคล้ายกับปลาในวงศ์ใด
คำตอบ: วงศ์ปลาสวาย

คำถาม: วงศ์ปลาหวีเกศในประเทศไทยมีกี่สกุล
คำตอบ: 4 สกุล
คำรณ สัมบุญณานนท์

คำรณ สัมบุณณานนท์ เป็นชื่อจริงนามสกุลจริง เขาเป็นชาวกรุงเทพฯโดยกำเนิด เกิดเมื่อวันที่ 7 มกราคม พ.ศ. 2463 ที่บ้านหลังวัดเกาะสัมพันธวงศ์ ถนนทรงวาด (ทรงสวัสดิ์) แต่บางคนบอกว่าเขาน่าจะเป็นชาวสุพรรณบุรี โดยวิเคราะห์เอาจากสำเนียงที่ร้องออกมา เขาจบการศึกษาชั้นมัธยมจากโรงเรียนช่างก่อสร้างอุเทนถวาย มีเพลงที่เป็นที่รู้จัก เช่น มนต์การเมือง ตาศรีกำสรวล คนบ้ากัญชา ตามนางกลับนา ชีวิตครู คนขายยา คำสั่งพ่อ คนพเนจร ชายใจพระ กรรมกรรถราง คนแก่โลก คนไม่รักดี ชีวิตช่างไฟ ชีวิตช่างตัดผม ชีวิตบ้านนา เป็นต้น

แนวการร้องเพลงของคำรณ สัมบุณณานนท์ ได้รับอิทธิพลมาจากครูแสงนภา บุญญราศรี เริ่มเข้าสู่วงการจากการประกวดร้องเพลงในงานวัด

ในปี พ.ศ. 2481 คำรณได้เล่นละครวิทยุเรื่อง "เจ้าสาวชาวไร่" ของครูเหม เวชกร และได้ร้องเพลงนำของละคร เพลงเพลงนี้ได้รับยกย่องให้เป็นเพลงลูกทุ่งเพลงแรกของไทย และถือกันว่า คำรณเป็น "บิดาของวงการลูกทุ่งไทย" [2] เป็นนักร้องลูกทุ่งสมัยต้นๆ ของวงการ รุ่นเดียวกับ ชาญ เย็นแข ปรีชา บุญยเกียรติ ก่อนรุ่นนักร้องลูกทุ่งดังอย่าง สุรพล สมบัติเจริญ ชัยชนะ บุญนะโชติ ก้าน แก้วสุพรรณ กุศล กมลสิงห์ ฯลฯ

คำรณบันทึกเสียงแผ่นเสียงเพลงแรก จากผลงานเพลงของครูไพบูลย์ บุตรขัน ชื่อเพลง "ชมหมู่ไม้" และมีเพลงดังเช่น เพลง ชายสามโบสถ์, น้ำตาเสือตก, ตาสีกำสรวล, หนุ่มสุพรรณฝันเพ้อ, บ้านนาป่าร้าง, หวยใต้ดิน, มนต์การเมือง, ชายใจพระ

คำรณ สัมบุณณานนท์ มีหน้าตาดี ประกอบกับมีลีลาการร้องเพลงไม่เหมือนใคร ทำให้ได้รับบทพระเอกในภาพยนตร์หลายเรื่อง ตั้งแต่ พ.ศ. 2495 เช่นเรื่อง รอยไถ (2493), ชายสามโบสถ์ (2495), ขุนโจรใจเพชร (2495)

คำถาม: คำรณ สัมบุญณานนท์ เป็นคนที่ไหน
คำตอบ: ชาวกรุงเทพฯโดยกำเนิด

คำถาม: คำรณ สัมบุญณานนท์ เกิดวันที่เท่าไร
คำตอบ: 7 มกราคม พ.ศ. 2463

คำถาม: คำรณ สัมบุญณานนท์ เกิดที่วัดอะไร
คำตอบ: วัดเกาะสัมพันธวงศ์

คำถาม: แนวการร้องเพลงของคำรณ สัมบุณณานนท์ ได้รับอิทธิพลมาจากใคร
คำตอบ: ครูแสงนภา บุญญราศรี
คำกริยา

คำกริยา คือคำที่ใช้บ่งบอกถึงการกระทำ การปรากฏ หรือสถานะของสิ่งที่กล่าวถึง คำกริยาอาจมีรูปแบบที่แตกต่างกันขึ้นอยู่กับภาษา อันมีองค์ประกอบจากกาล การณ์ลักษณะ มาลา วาจก หรือรวมทั้งบุรุษ เพศ และพจน์ของสิ่งที่กล่าวถึงด้วย

คำถาม: คำกริยาคืออะไร
คำตอบ: คือคำที่ใช้บ่งบอกถึงการกระทำ การปรากฏ หรือสถานะของสิ่งที่กล่าวถึง

คำถาม: คำกริยามีองค์ประกอบใดบ้าง
คำตอบ: มีองค์ประกอบจากกาล การณ์ลักษณะ มาลา วาจก หรือรวมทั้งบุรุษ เพศ และพจน์ของสิ่งที่กล่าวถึงด้วย
มาร์ตี นาตาเลกาวา

ระเด่น มูฮัมหมัด มาร์ตี มูเลียนา นาตาเลเกวา (เกิด 22 มีนาคม ค.ศ. 1963 ที่บันดุง ประเทศอินโดนีเซีย) [1] เป็นนักการทูตชาวอินโดนีเซีย ปัจจุบันเป็นรัฐมนตรีกระทรวงต่างประเทศอินโดนีเซีย [2] โดยตำแหน่งก่อนหน้านี้เคยเป็นเอกอัครราชทูตอินโดนีเซียประจำสหราชอาณาจักร [3] และเคยเป็นเอกอัครราชทูตผู้แทนถาวรอินโดนีเซีย ประจำสหประชาชาติ ณ นครนิวยอร์ก

นาตาเลเกวาจบการศึกษาชั้นมัธยมที่สหราชอาณาจักร และศึกษาต่อด้านปรัชญาที่มหาวิทยาลัยแคมบริดจ์ และวิทยาลัยเศรษฐศาสตร์และรัฐศาสตร์แห่งลอนดอน มหาวิทยาลัยลอนดอน [4]

นาตาเลเกวาสมรสกับ ศรัณยา บำรุงพงศ์ บุตรสาวของเอกอัครราชทูต ศักดิชัย บำรุงพงศ์ หรือ "เสนีย์ เสาวพงศ์" นักการทูต นักหนังสือพิมพ์ และนักเขียนชาวไทย [5] มีบุตร 3 คน

คำถาม: มาร์ ตี นาตาเลกาวา ชื่อเต็มว่าอะไร
คำตอบ: ระเด่น มูฮัมหมัด มาร์ตี มูเลียนา นาตาเลเกวา

คำถาม: มาร์ ตี นาตาเลกาวา เกิดวันที่เท่าไร
คำตอบ: 22 มีนาคม ค.ศ. 1963

คำถาม: มาร์ ตี นาตาเลกาวา อยู่ประเทศอะไร
คำตอบ: ประเทศอินโดนีเซีย

คำถาม: มาร์ ตี นาตาเลกาวา มีอาชีพอะไร
คำตอบ: นักการทูตชาวอินโดนีเซีย

คำถาม: มาร์ ตี นาตาเลกาวา ปัจจุบันทำอาชีพอะไร
คำตอบ: รัฐมนตรีกระทรวงต่างประเทศอินโดนีเซีย
สนุกเกอร์

สนุกเกอร์ หกแดง หรือ 6-แดง (อังกฤษ: Six-red snooker, six-reds, 6-red) เป็นกีฬาสนุกเกอร์ชนิดหนึ่งที่มีลูกหกแดงบนโต๊ะที่จะเล่น ตรงกันข้ามกับสนุกเกอร์ตามมาตรฐานจะเล่นกันสิบห้าลูก โดยกฎกติกาอื่นๆยังไม่เปลี่ยนแปลง ซึ่งหมายความว่า อาจจะมีการฟาวล์มากขึ้นและมีผลในการรวมคะแนนด้วย โดยโต๊ะสนุกเกอร์จะใช้ขนาดเดียวกับในโต๊ะ 15 แดงแบบเดิม และรูปแบบที่ถูกออกแบบมาก็เพื่อมีเฟรมน้อยลงด้วย เนื่องจากลูกแดงน้อยลง[1] และรูปแบบอื่นๆกำลังได้รับการพิจารณาเช่นกัน[1]

6-แดงจะเป็นความหวังที่จะฟื้นความนิยมในสนุกเกอร์เป็นกีฬาที่มีผู้ชม แบบเดียวทางกับ Twenty20 ที่ได้ทำไว้ในคริกเกต[2] จิมมี ไวต์ ได้กล่าวว่าสนุกเกอร์หกแดงมีอีกทางหนึ่งที่จะช่วยเพิ่มความนิยมของเกม[3] อาลี คาร์เตอร์ ยังได้กล่าวว่าเขามีความสนใจในการเล่นหกแดง[4]

เป็นครั้งแรกที่การจัดการแข่งขัน อินเตอร์เนชันแนล ทัวร์นาเมนต์ ในหกแดงจะมีแข่งขันในเดือนกรกฎาคม ปี 2008 พร้อมด้วย ริกกี วอลเดน ที่ชนะ สจ็วต บิงแฮม ในรอบสุดท้าย การแข่งขันหกแดงถูกจัดขึ้นในระหว่างมี เวิลด์สนุกเกอร์แชมเปี้ยนชิป 2009 ซึ่งเป็นโชว์ที่เกี่ยวข้องกับการแข่งขันที่น็อกเอาต์ในหนึ่งเฟรม ในศึกสุดท้าย โทนี โนวส์ ชนะ โรส มูเยอร์ วัย 13 ปี ด้วยคะแนน 52–18[2] ซึ่งตั๋วในชั้นต้นชมฟรี อย่างไรก็ตาม การแข่งขันในอนาคตมีจะการจ่ายเงินเพื่อเข้าชม[5] ในเวิลด์แชมเปี้ยนชิป 2009 จะถูกจัดขึ้นในไอร์แลนด์ระหว่างวันที่ 15-18 ธันวาคม ปี 2009 มาร์ก เดวิส ชนะ มาร์ก วิลเลียมส์ 6–3 ในรอบสุดท้าย จนกลายเป็นแชมป์คนแรกของโลกของสนุกเกอร์หกแดง[6]

คำถาม: แชมป์สนุกเกอร์หกแดงคนแรกคือใคร
คำตอบ: มาร์ก เดวิส

คำถาม: สนุกเกอร์หกแดงจัดการแข่งขันเป็นแรกเมื่อไหร่
คำตอบ: กรกฎาคม ปี 2008
มานูแวล-ฟรองซ์

"มานูแวล-ฟรองซ์" (ฝรั่งเศส: Ma Nouvelle-France,"ฝรั่งเศสใหม่ของฉัน") คือเพลงประกอบภาพยนตร์แคนาดา-ฝรั่งเศส โดยเซลีน ดิออน เผยแพร่ในวิทยุเมื่อวันที่ 1 พฤศจิกายน พ.ศ. 2547 ในแคนาดา

"มานูแวล-ฟรองซ์" คือผลงานการประพันธ์ของลุก ปลามงดง ผู้ร่วมงานกับเซลีนตลอดมา และอำนวยการสร้างโดย Christopher Neil ("ธิงค์ทไวซ์," "แวดัสมายฮาร์ตบีทนาว"") และ Patrick Doyle เป็นผู้เรียบเรียงบทเพลง

ภาพยนตร์เชิงประวัติศาสตร์ "นูแวล-ฟรองซ์" เป็นเหตุการณ์เกิดขึ้นกลางคริสต์ศตวรรษที่ 18 ตอนฝรั่งเศสออกจาแคนาดา ภาพยนตร์เรื่องนี้เป็นผลงานการกำกับของ Jean Beaudin และ Gérard Depardieu


เซลีนในมิวสิกวิดีโอเพลง "มานูแวล-ฟรองซ์" (พ.ศ. 2547)
จากการติดต่อโดยผู้อำนวยการสร้างเพลง Richard Goudreau 5 เดือนก่อนหน้านี้ สามีของเซลีน ดิออน เรเน่ แองเชลลิล ก็เปิดไฟเขียวให้เซลีนร้องเพลงนี้เพราะเขาประทับใจในภาพยนตร์เรื่องนี้มาก โดยใช้ชื่อเพลงว่า "มานูแวล-ฟรองซ์"

เซลีนบันทึกเสียงเพลงนี้ในวันที่ 3 ตุลาคม พ.ศ. 2547 ที่ลาส เวกัส ซึ่งเป็นเพลงประกอบภาพยนตร์เรื่อง "นูแวล-ฟรองซ์" และได้บรรจุลงในอัลบั้ม องเนอชองช์ปา ในภายหลัง (3 ตุลาคม พ.ศ. 2548)

มิวสิกวิดีโออำนวยการสร้างโดย Jean Beaudin ซึ่งเป็นภาพที่เซลีนบันทึกเสียงในห้องบันทึกเสียง และภาพจากภาพยนตร์

"มานูแวล-ฟรองซ์" อันดับสูงสุดที่ 17 ชาร์ตควิเบกแอร์เพล

คำถาม: ใครเป็นผู้ประพันธ์ มานูแวล-ฟรองซ์ 
คำตอบ: ลุก ปลามงด

คำถาม: มานูแวล-ฟรองซ์ คือเพลงประกอบภาพยนต์ชาติใด
คำตอบ: แคนาดา-ฝรั่งเศส

คำถาม: ผู้อำนวยการสร้างมิสิกวิดีโอเพลงนี้คือใคร
คำตอบ: Jean Beaudin

คำถาม: มานูแวล-ฟรองซ์ ติดอันดับที่เท่าไรในชาร์ตควิเบกแอร์เพล
คำตอบ: สูงสุดที่ 17
ลอน นอล

จอมพล ลอน นอล (เขมร: លន់ នល់ ลน่ นล่; 13 พฤศจิกายน ค.ศ. 1913 - 17 พฤศจิกายน ค.ศ. 1985) เป็นนายทหารและนักการเมืองกัมพูชา เคยดำรงตำแหน่งนายกรัฐมนตรีกัมพูชาสองสมัย และดำรงตำแหน่งรัฐมนตรีกลาโหมอีกหลายครั้ง เป็นผู้ก่อการรัฐประหารล้มอำนาจของรัฐบาลเจ้านโรดม สีหนุในปี ค.ศ. 1970 สถาปนาสาธารณรัฐเขมร และแต่งตั้งตัวเองเป็นประธานาธิบดีและประมุขแห่งรัฐ

ลอน นอลเป็นชาวกัมพูชาเชื้อสายจีน[1][2] เกิดที่จังหวัดไพรแวง เป็นบุตรชายของลอน ฮิล ข้าราชการระดับสูงของจังหวัดเสียมราฐ และจังหวัดกัมปงธม ปู่ของเขาเป็นชาวเขมรต่ำจากจังหวัดเตยนินห์ในเวียดนาม และมีย่าเป็นลูกครึ่งเขมร-จีน[3]

จบการศึกษาจากลีเซ Chasseloup-Laubat ที่เมืองไซ่ง่อน[3] , โรงเรียนนายร้อยทหารบกกัมพูชา และเริ่มทำงานกับอาณานิคมฝรั่งเศส ขณะที่ยังศึกษาอยู่ในไซ่ง่อนนั้น เขาได้เป็นเพื่อนสนิทกับเจ้าสีสุวัตถิ์ สิริมตะ, ญึก เตียวลง และเจ้าสีสุวัตถิ์ ยุทธวงศ์[4] ต่อมาลอน นอล ได้รับตำแหน่งผู้ว่าราชการจังหวัดกระแจะในปี ค.ศ. 1946 และเข้าร่วมก่อตั้งขบวนการทางการเมืองฝ่ายขวา นิยมเจ้า และเรียกร้องเอกราชจากฝรั่งเศส ร่วมกับเจ้านโรดม สีหนุ

ลอน นอล เข้าร่วมกับกองทัพกัมพูชาในปี ค.ศ. 1952 จนกระทั่งดำรงตำแหน่งผู้บัญชาการทหาร รัฐมนตรีกลาโหม และรองนายกรัฐมนตรีในรัฐบาลหม่อมราชวงศ์นโรดม สีหนุ ในเวลานั้นเขาเริ่มมีความเห็นด้านนโยบายการต่างประเทศขัดแย้งกับหม่อมราชวงศ์นโรดม สีหนุ ซึ่งเอนเอียงไปทางจีนแผ่นดินใหญ่ และเวียดนามเหนือ ส่วนลอน นอลนั้นสนับสนุนสหรัฐอเมริกา

ลอน นอลดำรงตำแหน่งนายกรัฐมนตรีกัมพูชาสมัยแรกหลังการเลือกตั้งทั่วไปในปี ค.ศ. 1966 และสมัยที่สองในปี ค.ศ. 1969 ต่อมาได้ร่วมกับเจ้าสีสุวัตถิ์ สิริมตะ และเซิง งอกทัญ ก่อการรัฐประหารล้มอำนาจของสีหนุ เพื่อสถาปนาระบอบสาธารณรัฐ [5] พร้อมกับได้รับการเลือกในที่ประชุมรัฐสภาให้ดำรงตำแหน่งผู้นำแห่งรัฐ ในขณะที่เจ้านโรดม สีหนุ ได้ประกาศตั้งรัฐบาลราชอาณาจักรกัมพูชาพลัดถิ่นขึ้นที่กรุงปักกิ่ง สาธารณรัฐประชาชนจีน [6]

ลอน นอลได้สถาปนาสาธารณรัฐเขมรขึ้นปกครองกัมพูชาระหว่างปี 1970 ถึง 1976 ในขณะนั้นได้เกิดสงครามกลางเมืองกับเขมรแดง ลอน นอลตกเป็นฝ่ายพ่ายแพ้ และลี้ภัยไปอยู่อินโดนีเซีย ก่อนจะย้ายไปอาศัยในสหรัฐอเมริกา ในช่วงบั้นปลายชีวิตเขามีปัญหาเรื่องสุขภาพ และเสียชีวิตเมื่อวันที่ 17 พฤศจิกายน ค.ศ. 1985 ที่แคลิฟอร์เนีย

คำถาม: ลอน นอล เป็นที่รู้จักครั้งแรกโดยทำอะไร
คำตอบ: ก่อการรัฐประหารล้มอำนาจของรัฐบาลเจ้านโรดม สีหนุ

คำถาม: การก่อการรัฐประหารล้มอำนาจของรัฐบาลเจ้านโรดม สีหนุ เกิดขึ้นในปีอะไร
คำตอบ: ค.ศ. 1970

คำถาม: ลอน นอล เป็นชาวประเทศอะไร
คำตอบ: ชาวกัมพูชา

คำถาม: ลอน นอล  เกิดขึ้นจังหวัดอะไร
คำตอบ: จังหวัดไพรแวง
คาร์ล ฟรีดริช เกาส์

โยฮันน์ คาร์ล ฟรีดริช เกาส์ (เยอรมัน: Johann Carl Friedrich Gauß) นักคณิตศาสตร์ชาวเยอรมัน เกิดเมื่อวันที่ 30 เมษายน พ.ศ. 2302 (ค.ศ. 1777) เสียชีวิต 23 กุมภาพันธ์ พ.ศ. 2398 (ค.ศ. 1855) เป็นหนึ่งในตำนานนักคณิตศาสตร์ผู้ยิ่งใหญ่ที่สุดในประวัติศาสตร์ (นักคณิตศาสตร์บางท่านกล่าวว่าสี่ผู้ยิ่งใหญ่ของวงการคณิตศาสตร์มี อาร์คิมิดีส นิวตัน เกาส์ และออยเลอร์) ได้รับฉายาว่า "เจ้าชายแห่งคณิตศาสตร์" (Prince of Mathematics) เนื่องจากอุทิศผลงานในทุก ๆ ด้านของคณิตศาสตร์ในยุคสมัยของเขา นอกจากนี้เกาส์ยังมีผลงานสำคัญทางด้านฟิสิกส์ โดยเฉพาะด้านดาราศาสตร์อีกด้วย

คำถาม: โยฮันน์ คาร์ล ฟรีดริช เกาส์ คือใคร
คำตอบ: นักคณิตศาสตร์ชาวเยอรมัน

คำถาม: คาร์ล ฟรีดริช เกาส์เกิดเมื่อใด
คำตอบ: 30 เมษายน พ.ศ. 2302

คำถาม: คาร์ล ฟรีดริช เกาส์เสียชีวิตเมื่อใด
คำตอบ:  23 กุมภาพันธ์ พ.ศ. 2398

คำถาม: นักคณิตศาสตร์บางท่านกล่าวว่าสี่ผู้ยิ่งใหญ่ของวงการคณิตศาสตร์มีใครบ้าง
คำตอบ: อาร์คิมิดีส นิวตัน เกาส์ และออยเลอร์

คำถาม: คาร์ล ฟรีดริช เกาส์ได้รับฉายาว่าอะไร
คำตอบ: เจ้าชายแห่งคณิตศาสตร์
ราเนอส์

ราเนอส์ (เดนมาร์ก: Randers) เป็นเมืองในเทศบาลราเนอส์ ตั้งอยู่ทางตะวันออกของคาบสมุทรจัตแลนด์ ในประเทศเดนมาร์ก เป็นเมืองท่าทางทะเล ในออร์ฮูสเคาน์ตี บนฝั่งแม่น้ำกูเดนอ ซึ่งเป็นจุดที่แม่น้ำไหลลงราเนอส์ฟยอร์ด ห่างจากน่านน้ำคัตเทกัต 24 กม. เป็นเมืองใหญ่เป็นอันดับ 6 ของประเทศเดนมาร์ก เป็นศูนย์กลางของเขตเกษตรกรรม ผลิตนม เบียร์ และถุงมือ

คำถาม: ราเนอส์ อยู่เมืองอะไร
คำตอบ: เมืองในเทศบาลราเนอส์

คำถาม: ราเนอส์ ตั้งอยู่ทางทิศอะไร
คำตอบ: ตะวันออกของคาบสมุทรจัตแลนด์

คำถาม: ราเนอส์ อยู่ประเทศอะไร
คำตอบ: ประเทศเดนมาร์ก

คำถาม: ราเนอส์ ป็นเมืองท่าทางทะเลที่ไหน
คำตอบ: ออร์ฮูสเคาน์ตี

คำถาม: ราเนอส์ เป็นเมืองใหญ่เป็นอันดับที่เท่าไร
คำตอบ: อันดับ 6
นมเปรี้ยว

นมเปรี้ยว หรือ โยเกิร์ต (อังกฤษ: yoghurt, yogurt, yoghourt (ภาษาอังกฤษใช้คำนี้เรียกรวม ๆ ทั้งนมเปรี้ยวและโยเกิร์ต)) เป็นผลิตภัณฑ์ที่ทำจากนมชนิดต่าง ๆ ไม่ว่าจะเป็นนมสด นมพร่องมันเนย หรือ นมถั่วเหลือง โดยการใช้แบคทีเรีย แลคโตบาซิลัส เอซิโดซิส และสเตรปโตคอคคัส เทอร์โมฟิลลัส เป็นหลักใส่ลงไปหมักผลิตภัณฑ์นมต่าง ๆ แบคทีเรียเหล่านี้ช่วยย่อยน้ำตาลแลคโตสในนมให้เป็นกรดแลคติค ทำให้มีภาวะกรดและมีรสเปรี้ยวโดยมีความเป็นกรด-เบสอยู่ระหว่าง 3.8-4.6 นมเปรี้ยว มี 2 ชนิด คือ ชนิดแรกเป็นนมเปรี้ยวที่มีลักษณะเป็นน้ำคล้ายเครื่องดื่ม อีกชนิดหนึ่งเป็นนมเปรี้ยวที่มีลักษณะเหลวข้นที่เรียกว่า โยเกิร์ต

คำถาม: นมเปรี้ยวทำมาจากอะไร
คำตอบ: นมสด นมพร่องมันเนย หรือ นมถั่วเหลือง

คำถาม: แบคทีเรียช่วยทำให้นมกลายเป็นนมเปรี้ยวอย่างไร
คำตอบ: ช่วยย่อยน้ำตาลแลคโตสในนมให้เป็นกรดแลคติค

คำถาม: นมเปรี้ยวที่มีลักษณะเหลวข้นเรียกว่าอะไร
คำตอบ: โยเกิร์ต

คำถาม: นมเปรี้ยวมีความเป็นกรด-เบสอยู่ที่เท่าไหร่
คำตอบ: 3.8-4.6

คำถาม: นมเปรี้ยวมีลักษณะอย่างไร
คำตอบ: มีลักษณะเป็นน้ำคล้ายเครื่องดื่ม
จามจุรี เชิดโฉม

จามจุรี เชิดโฉม ชื่อเล่น จอย เกิดเมื่อวันที่ 6 มิถุนายน พ.ศ. 2511 เป็นนักแสดงชาวไทย เกิดที่จังหวัดอุดรธานี มีคุณพ่อเป็นทหารอากาศ และมีพี่สาว 1 คน เข้าสู่วงการเมื่ออายุ 18 ปี ขณะกำลังศึกษาต่อที่กรุงเทพฯ โดยเริ่มจากประกวดนางสาวไทย ปี พ.ศ. 2529 จากนั้นมีงานถ่ายแบบตามนิตยสารและถ่ายโฆษณาหลายชิ้น เช่น โลชั่นเปาโล, เครื่องสำอางค์คัพเวอร์มาร์ค, เครื่องสำอางค์มิสซาซ่า, พอนด์วานิชชิ่งสครีม, สบู่เด็กแคร์, ยาสีฟันใกล้ชิด, กระเบื้องคอตโต้, การบินไทย, แว่นตา AO ฯลฯ ต่อมาจึงเข้าสู่วงการโทรทัศน์โดยเริ่มแสดงละครของค่ายกันตนาในเรื่องเรื่องผีกุ๊กกิ๊ก ทางช่อง 7 ร่วมกับอรพรรณ พานทอง, พรสุดา ต่ายเนาวคง และตวงสิทธิ์ เรียมจินดา จากนั้นจึงได้รับบทเด่นเป็นตัวอิจฉาเนื่องจากคุณแดง สุรางค์ เปรมปรีดิ์ประทับใจกับน้ำเสียงที่แหลมสูงของเธอจึงได้แนะนำให้มารับบทเป็น "อรวิลาศ" ในเรื่องปัญญาชนก้นครัว ซึ่งเธอแสดงเข้าคู่กับคุณดวงตา ตุงคะมณี ที่รับบทเป็นแม่ของเธอได้เป็นอย่างดี จนมีคำพูดติดหูผู้ชมว่า "คุณลูกขา" ต่อด้วยละครเรื่องตำรับรักในบท "กระเช้ารัตน์" แฟนเก่าของพระเอกที่รับบทโดยบดินทร์ ดุ๊ก ซึ่งแสดงคู่กับสิเรียม ภักดีดำรงฤทธิ์ มีผลงานแสดงละครที่เป็นที่รู้จักกันจากเรื่อง บัวแล้งน้ำ ในบทของ "มนตรา" ต่อด้วย ทายาทอสูร ฯลฯ ต่อมาจึงหันมารับบทน่าสงสารอีก 1 เรื่องสลับกับนิสา วงวัฒน์ (โจ้) ที่ไปเป็นนางอิจฉา ในละครเรื่องเพลิงพ่าย ทางช่อง 9 จนได้รับการเสนอชื่อเขาชิงรางวัลโทรทัศน์ทองคำในฐานะดาราสนับสนุนดีเด่นปี พ.ศ. 2533

จามจุรีมีผลงานทางละครตามมาอีกพักใหญ่ จนกระทั่งแต่งงานและตั้งท้องในขณะที่ทำละครเรื่อง ดาวแต้มดิน ทางช่อง 7 ทำให้เธอตัดสินใจออกจากวงการไปอย่างถาวรหลังละครจบเมื่อปี พ.ศ. 2538 เพื่ออุทิศตนให้กับครอบครัว

คำถาม: จามจุรี เชิดโฉม ชื่อเล่นว่าอะไร
คำตอบ: จอย

คำถาม: จามจุรี เชิดโฉม เกิดวันที่เท่าไร
คำตอบ: 6 มิถุนายน พ.ศ. 2511

คำถาม: จามจุรี เชิดโฉม มีอาชีพอะไร
คำตอบ: นักแสดงชาวไทย

คำถาม: จามจุรี เชิดโฉม เกิดและโตที่ไหน
คำตอบ: จังหวัดอุดรธานี

คำถาม: จามจุรี เชิดโฉม เข้าสู่วงการอายุเท่าไร
คำตอบ: 18 ปี
ปืร์เมอแร็นด์

ปืร์เมอแร็นด์ (ดัตช์: Purmerend) เป็นเทศบาลและเมืองในประเทศเนเธอร์แลนด์ ในจังหวัดนอร์ทฮอลแลนด์ เป็นเมืองศูนย์กลางการค้า แต่เดิมนั้นการเติบโตของจำนวนประชากรเป็นไปอย่างช้า ๆ แต่หลังจาก ค.ศ. 1960 ประชากรเพิ่มขึ้นราว 10,000 คน ปัจจุบันมีประชากร 78,307 คน (1 พฤศจิกายน ค.ศ. 2007)

คำถาม: ปืร์เมอแร็นด์ คืออะไร
คำตอบ: เทศบาลและเมือง

คำถาม: ปืร์เมอแร็นด์ อยู่ในประเทศอะไร
คำตอบ: เนเธอร์แลนด์

คำถาม: ปืร์เมอแร็นด์ เป็นเมืองที่ทำธุรกิจไรในเนเธอร์แลนด์
คำตอบ: ศูนย์กลางการค้า

คำถาม: ปืร์เมอแร็นด์ จำนวนประชากรเพิ่มในปีอะไร
คำตอบ: ค.ศ. 1960

คำถาม: จำนวนประชากรเพิ่มกี่ตน
คำตอบ: 10,000 คน
โชฟุ

โชฟุ (ญี่ปุ่น: 調布市 โรมาจิ: Chōfu-shi) เป็นเมืองในเขตทามะ ทางตะวันตกของมหานครโตเกียว ประเทศญี่ปุ่น มีขนาดพื้นที่ทั้งสิ้น 21.53 ตารางกิโลเมตร ในปี ค.ศ. 2010 มีจำนวนประชากร 224,878 คน

คำถาม: โชฟุ เป็นเมืองในเขตอะไร
คำตอบ: ทามะ

คำถาม: โชฟุ อยู่ทางทิศอะไรของมหานคร
คำตอบ: ทางตะวันตก

คำถาม: โชฟุ อยู่ที่เมืองอะไร
คำตอบ: โตเกียว

คำถาม: โชฟุ มีขนาดพื้นที่ทั้งสิ้น
คำตอบ: 21.53 ตารางกิโลเมตร

คำถาม: โชฟุ มีจำนวนประชากรเท่าไร
คำตอบ: 224,878 คน
ศึกวันดวลเพลง

รายการ ศึกวันดวลเพลง เป็นรายการเกมโชว์การแข่งขันเพลงลูกทุ่ง ออกอากาศทุกวันจันทร์ - ศุกร์ เวลา 18.20 - 19.00 น.ทาง ช่องวัน เริ่มออกอากาศครั้งแรกวันจันทร์ที่ 10 สิงหาคม 2558 และเคยยุติออกอากาศชั่วคราว โดยออกอากาศเพียงวันเสาร์ ใช้ชื่อศึกวันดวลเพลง เพื่อมาตุภูมิ เนื่องจากวันจันทร์-ศุกร์ ใช้ชื่อรายการ ยุทธจักรนักร้อง และกำลังจะออกอากาศใหม่อีกครั้งในชื่อ ศึกวันดวลเพลง นักสู้ลูกทุ่ง ผลิตโดย บริษัท เดอะ วัน เอ็นเตอร์ไพรส์ จำกัด และ บริษัท มีมิติ จำกัด ผู้ดำเนินรายการ ภคชนก์ โวอ่อนศรี (แฟรงค์) เตือนใจ ศรีสุนทร (ฝน ธนสุนธร) และ ณปภา ตันตระกูล (แพท)

คณะกรรมการ
รุ่ง สุริยา
สลา คุณวุฒิ
จิ้งหรีดขาว วงศ์เทวัญ
เนื้อหารายการ
รายการ ศึกวันดวลเพลง เป็นรายการเกมโชว์การแข่งขันเพลงลูกทุ่ง ที่มีใจรักร้องเพลงลูกทุ่ง ที่มาเข้าแข่งขันในรายการ ศึกวันดวลเพลง ไม่จำกัด เพศ วัย และ อายุ สามารถเข้าเป็นแชมป์ในรายการ ศึกวันดวลเพลง และสามารถรับเงินรางวัลสูงสุด 500,000 บาท และ ได้รับโอกาสให้เป็นศิลปินในสังกัดแกรมมี่ โกลด์

สถานที่รับสมัคร
โดยตามปกติรายการจะเปิดรับสมัครเดือนละ 1 ครั้ง (วันพฤหัสบดี-ศุกร์แรกของเดือน (บางครั้งจะคาบเกี่ยวกับวันพฤหัสบดี-ศุกร์สุดท้ายของเดือน) ณ จีเอ็มเอ็ม สตูดิโอ ซอยสุขุมวิท 23 (ประสานมิตร) กรุงเทพมหานคร แต่ในกรณีที่มีการจัดกิจกรรม ศึกวันดวลเพลงโรงงาน ก็จะมีการเปิดรับสมัครนอกรอบ ณ สถานที่จัดกิจกรรม

คำถาม: ศึกวันดวลเพลงออกอากาศครั้งแรกเมื่อไหร่
คำตอบ: 10 สิงหาคม 2558

คำถาม: คณะกรรมการของศึกวันดวลเพลงมีใครว่าง
คำตอบ: รุ่ง สุริยา
สลา คุณวุฒิ
จิ้งหรีดขาว วงศ์เทวัญ
โรซาลาแห่งอิตาลี

โรซาลาแห่งอิตาลี หรือ โรซาลาแห่งลอมบาร์ดี หรือ โรซาลาแห่งอิฟเรีย หรือ ซูซานนาแห่งอิฟเรีย เป็นเคานเตสแห่งฟลานเดอร์ส์และพระราชินีคู่สมรสแห่งฝรั่งเศส พระองค์เป็นผู้สำเร็จราชการแผ่นดินแห่งฟลานเดอร์ส์ในปี ค.ศ. 987 – 988 ในช่วงวัยเยาว์ของบุตรชาย

ชีวประวัติ
โรซาลา (ซูซานนา) เสด็จพระราชสมภพในช่วงระหว่างปี ค.ศ. 950 – 960 เป็นพระธิดาของพระเจ้าเบเรนการ์แแห่งอิฟเรีย กษัตริย์แห่งอิตาลี[1] พระมารดาของพระองค์คือวิลลาแห่งทัสคานี บุตรสาวของโบโซ มาร์เกรฟแห่งทัสคานี กับภรรยา[2] ในปี ค.ศ. 968 พระองค์แต่งงานกับอาร์นูล์ฟที่ 2 เคานต์แห่งฟลานเดอร์ส์[3] เมื่อสามีตาย พระองค์ทำหน้าที่เป็นผู้สำเร็จราชการแผ่นดินให้บุตรชายน้อย

เมื่อวันที่ 1 เมษายน ค.ศ. 988 พระองค์แต่งงานครั้งที่สองกับรอแบร์ต์ผู้ศรัทธา เร็กซ์ ฟิลิอุส ที่อายุน้อยกว่ามาก การแต่งงานถูกจัดแจงขึ้นโดยพระบิดาของรอแบร์ต์ อูก กาเปต์[4][3] อ้างอิงตามบันทึกอันเป็นที่ถกเถียง โรซาลามีมงเตรยล์[3]กับปงธิวเป็นสิดสอนติดตัวมาให้พระสวามี หลังการแต่งงาน โรซาลาได้รับชื่อว่า ซูซานนา และเป็นพระราชินีคู่สมรสของกษัตริย์ผู้ร่วมปกครอง รอแบร์ต์ ภายใต้กษัตริย์อาวุโส อูก กาเปต์ ตั้งแต่ปี ค.ศ. 991/992 สองสามีภรรยาแยกกันอยู่เป็นหลักเนื่องจากโรซาลานั้นแก่[3] เกินกว่าจะมีบุตรเพิ่มได้และทั้งคู่ไม่มีความสุขในชีวิตแต่งงาน

ทว่าเมื่อพ่อสามีสิ้นพระชนม์ในปี ค.ศ. 996 รอแบร์ต์ทอดทิ้งพระองค์อย่างสมบูรณ์ ทรงปรารถนาที่จะอภิเษกสมรสกับอบร์ธาแห่งเบอร์กันดีแทนที่โรซาลา[5] การแต่งงานดังกล่าวไม่ชอบด้วยกฎหมายเพราะเป็นญาติที่ใกล้ชิดกันเกินไป รอแบร์ต์จึงแต่งงานครั้งที่สามในปี ค.ศ. 1003 กับกงสต็องส์แห่งอาร์ลส์ที่มีพระโอรสธิดาให้พระองค์เจ็ดคน

โรซาลาเกษียณตัวกลับไปอยู่ที่ฟลานเดอร์ส์ที่พระองค์สิ้นพระชนม์และถูกฝัง รอแบร์ต์ได้สิทธิ์ในการควบคุมสินสอดของโรซาลา

คำถาม: โรซาลาแห่งอิตาลี พระองค์เป็นผู้สำเร็จราชการแผ่นดินที่ไหน
คำตอบ: ฟลานเดอร์ส์

คำถาม: โรซาลาแห่งอิตาลี  พระองค์เป็นผู้สำเร็จราชการแผ่นดินปีอะไร
คำตอบ: ค.ศ. 987 – 988

คำถาม: โรซาลา เสด็จพระราชสมภพในช่วงระหว่างปีอะไร
คำตอบ: ค.ศ. 950 – 960
รีดบัก

รีดบัก (อังกฤษ: Reedbuck) เป็นแอนทิโลปขนาดกลาง ในวงศ์ย่อย Reduncinae หรือแอนทิโลปบึง

มีความสูงประมาณ 60 ถึง 90 เซนติเมตร สีขนน้ำตาลแดง พบในแอฟริกาตะวันออก เช่น โมซักบิก, บอตสวานา, โซมาเลีย และบางส่วนของแทนซาเนีย [1]

รีดบัก มีลักษณะเด่น คือ มีต่อมกลิ่นที่แผ่นหนังสีดำใต้ใบหูทั้งสองข้างเห็นได้ชัดเจน ตัวผู้มีเขาที่โง้งไปด้านหน้า ตัวเมีนไม่มีเขา อาศัยอยู่ตามบริเวณที่เป็นดงกก หรือดงอ้อ รวมถึงพื้นที่ชุ่มน้ำต่าง ๆ เช่น หนอง, บึง และแม่น้ำที่อยู่ติดกับทุ่งหญ้า เป็นสัตว์ที่ดื่มน้ำโดยการสะสมความชื้นที่ได้จากพืชที่กินเข้าไปก็จะสามารถอดน้ำได้เป็นเวลานาน

คำถาม: รีดบัก เป็นอะไร
คำตอบ: แอนทิโลปขนาดกลาง

คำถาม: แอนทิโลปขนาดกลาง ในวงศ์ย่อย Reduncinae หรืออะไร
คำตอบ: แอนทิโลปบึง

คำถาม: รีดบัก มีความสูงประมาณเท่าไร
คำตอบ: 60 ถึง 90 เซนติเมตร

คำถาม: รีดบัก มีลักษณะอย่างไร
คำตอบ: สีขนน้ำตาลแดง

คำถาม: รีดบัก พบเจอที่ไหน
คำตอบ: แอฟริกาตะวันออก